Η εκτέλεση στο Ποροφάραγγο 23 πατριωτών και η ηρωϊκή απόδραση του Ιωάννη Σουλτάτου ή Αλισοβογιάννη από το γερμανικό εκτελεστικό απόσπασμα: «Επαιξα το σάλτο και εγκρεμίστηκα στο δέτη. Η Παναγία με βοήθησε. Ο γκρεμός είναι διακόσα μέτρα ύψος. Η πρώτη ταινία που μου ρίξανε δεν με βρήκε σφαίρα…»\n(μαντινάδα αφιερωμένη στον Μιχάλη Σουλτάτο που εκτελέστηκε από τα γερμανικά στρατεύματα Κατοχής στις 21 Αυγούστου 1944)\nΤον Αύγουστο του 1944 οι Γερμανοί σχεδίασαν και εκτέλεσαν ένα σχέδιο που άφησε ανεξίτηλα τα σημάδια του στην επαρχία Μυλοποτάμου και στο ιστορικό χωριό Ανώγεια. Σκοπός του σχεδίου ασφαλής μεταφορά και σύμπτυξη των Γερμανών και Ιταλών\nστρατιωτών στα Χανιά. Οι πληροφορίες του Γερμανού Διοικητή του Φρουρίου Κρήτης στρατηγού Βάλτερ Μίλερ ήταν ότι στον ορεινό Μυλοπόταμο και\nειδικά στις παρυφές του Ψηλορείτη βρισκόταν :\nΗ Ανεξάρτητη ομάδα Ανωγείων στη Μίθια του οροπεδίου της Νίδας με\nαρχηγό τον καπετάν Μιχάλη Ξυλούρη ή Χριστομιχάλη\nΗ ομάδα του Κρουσώνα στη θέση Ασφενταμιά ή Τσιλαθιά χωρίς αρχηγό, με\nτα κυριότερα στελέχη της\nΗ μάδα του ΕΛΑΣ Ηρακλείου στη θέση Τσουνιά με καπετάνιο τον Ιωάννη Ποδιά και τριπλή διοίκηση.\n– Η ομάδα του ΕΛΑΣ Ρεθύμνης στη θέση Τσουνιά με τριπλή διοίκηση.\nΈπρεπε λοιπόν να εξουδετερωθούν οι παραπάνω ομάδες για να γίνει η μεταφορά\nτων Γερμανών και Ιταλών στρατιωτών στα Χανιά με τις λιγότερες δυνατές απώλειες. Το σχέδιο που ετοίμασαν οι Γερμανοί προέβλεπε την κύκλωση και την εξερεύνηση του Ψηλορείτη καθώς και την εκ θεμελίων καταστροφή των Ανωγείων.\nΓια την εκτέλεση του σχεδίου πήραν μέρος οχτώ τάγματα. Δύο από το Ηράκλειο του 65ου Συντάγματος, δύο από την Μεσσαρά του 47ου Συντάγματος, δύο από το Ρέθυμνο, ένα από τα Χανιά και το τάγμα του Σπηλίου Ρεθύμνου.\nΤην διοίκηση της επιχείρησης είχε ο Συν/χης Μπέτμαν. Η επιχείρηση άρχισε την νύχτα της 12ης προς την 13η Αυγούστου 1944 με όλα τα γνωστά επακόλουθα( κάψιμο και λεηλασία των Ανωγείων, ομαδικές εκτελέσεις αμάχων, καταστροφή και λεηλασία των μητάτων του Ψηλορείτη).\nΣτις 20 Αυγούστου ο Συντ/χης Μπέτμαν διέταξε την διακοπή των επιχειρήσεων, επιχειρήσεις που στην εξερεύνηση του Ψηλορείτη δεν είχαν τα αναμενόμενα αποτελέσματα. Οι ομάδες των αντιστασιακών είχαν καταφέρει να διαφύγουν από τον ασφυκτικό κλοιό. Οι Γερμανοί άρχισαν να υποχωρούν προς τις βάσεις εξορμήσεώς τους αφού παρέμειναν αρκετοί στα Ανώγεια για υποστήριξη των τμημάτων του Μηχανικού που κατέστρεφε το ιστορικό χωριό. Στις 21 Αυγούστου 1944 οι Γερμανοί του 65ου Συντάγματος που βρισκόταν στα Σίσαρχα και κατευθύνονταν προς το Ηράκλειο, συνέλαβαν από τα χωριά Καμαράκι, Αστυράκι αμάχους καθώς και τους Ανωγειανούς κτηνοτρόφους που συνάντησαν στο δρόμο τους Σουλτάτο Ιωάννη ή Αλισαβογιάννη και Σουλτάτο Μιχάλη. Τους οδήγησαν στην έξοδο του φαραγγιού στην τοποθεσία Ποροφάραγγο και τους εκτέλεσαν. Απ’αυτήν την εκτέλεση σώθηκε ο Σουλτάτος Γιάννης ή Αλισαβογιάννης. Σώθηκε επειδή προτίμησε να ριχτεί στον γκρεμό βάθους αρκετών δεκάδων μέτρων και να σκοτωθεί παρά να πέσει νεκρός από τις σφαίρες των κατακτητών. Την πτώση του σταμάτησαν τα κλαδιά μιας χαρουπιάς.\nΣύρθηκε όπως μπορούσε σε μια σχισμή της πλαγιάς, σε μια πέζα όπως λέει ο ίδιος. Αλλά για την εκτέλεση στο Ποροφάραγγο και την διαφυγή του, διηγείται ο ίδιος ο Αλισαβογιάννης.\nΑφήγηση Σουλτάτου Γιάννη ή Αλισαβογιάννη : …τον πατέρα μου τονε λέγανε Γιάννη Σουλτάτο και την μάνα μου Αλισάβη\nΓρυλλάκη. Είχα και μια αδερφή τη Μαρία. Εγεννήθηκα το 1922. Ο πατέρας μου ήτανε στον τουρκικό πόλεμο. Και πριν τον τουρκικό πόλεμο είχε πάει στρατιώτης. Δώδεκα χρόνια έκαμε στο στρατό. Ετραβήξανε πολλά. Ήτανε Βεντζελικός κι αυτός και το κόκαλό του. Είχε πάρει στσι πολέμους τέσσερα παρασήματα και το σταυρό τση αντρείας. Η μάνα μου τα’χε σε μια κορνίζα. Όντεν εκαίγανε οι Γερμανοί το χωριό τα πήρανε.\nΤην Κατοχή που πέφτανε οι Γερμανοί στην Κρήτη ήμουνα με το Δραμουντάνη Γιάννη ή Στεφανογιάννη που τον σκοτώσανε μετά οι Γερμανοί. Είχαμε τα πρόβατα στα Βρουλίδια στην Κορακόπετρα και μ’είχε σύνδεσμο. Τότε ήμουνα δεκαεννιά χρονών. Προτού κάψουνε το χωριό ήρθανε οι Γερμανοί μας επήρανε τα πρόβατα και τα πήγανε στο Ζαρό. Μας απομείνανε μια πατούλια και τα κατεβάσαμε στα Σίσαρχα.\nΜας τα ξαναπαίρνουνε πάλι οι Γερμανοί από τα Σίσαρχα. Ένα βράδυ είμαστε μια παρέα και λέει μας ο πεθερός μου (δεν τον είχα κάνει τότες ακόμη πεθερό), ο Νικολής ο Γρύλλος, αμέτε από τα Σίσαρχα να πάρετε ένα δυο οζά. Πάω τη νύχτα. Έχουνε στα Σίσαρχα από κάτω ένα φράγμα και έχουνε τα πρόβατα μέσα οι Γερμανοί. Σπω τα σύρματα και βγάνω τα πρόβατα. Οι Γερμανοί πηγαίναν κι ήρχουντονε περίπολο, αυτό εγίνουντο όλη τη νύχτα. Πάω τα εγώ ύστερα στο Στύλο, έχω ένα υπόστεγο και είναι κεια χωριανοί μας και τονε λέω κρατήξετε πέντε-έξε οζά να τα σφάξετε γιατί θα’ρθούνε πάλι οι Γερμανοί να τα πάρουνε. Εγώ λαλώ τα οζά στη Γωνιανή περιφέρεια. Αλλά ήντα κάνουνε οι Γερμανοί το πρωί. Σηκώνουνται και παίρνουνε τω Δαμιανήδω (Χαιρέτηδω) τα ζα, τω Στελήδω (Χαιρέτηδω) τα ζα επειδή είχα πάρει εγώ από βραδύς τα οζά από το φράμα. Εγώ τα οζά τα πήγα στον Έβδομο, είναι αντάρτες εκεί δα κουμουνιστές. Ερμέξανε τα οζά και κρατήξανε το γάλα. Και τόσε λέω κρατήξετε επαδέ πέντε-έξε ζα. Εκειδά είναι χωριανοί μας ο Μπάφου Κώστας (Σμπώκος), ο Κλάδος, ο Πατραμάνης, τρεις Χανιώτες. Εκρατήξανε έξε ζα και τα άλλα τα πάω στο Φλεχτρό και τ’ αφήνω. Είχε πάει δώδεκα η ώρα. Ήρθε ένας μπάρμπας μου ο Βρούβας (Σουλτάτος Γιώργης) και μου λέει πάρε τα ζα και πήγαινέ τα οθέ το Αστυράκι κι εγώ θα τα πάρω από κια να τα γείρω οθέ το Μαλεβύζι. Τα πρόβατα ήσανε πεντακόσα ενενήντα που πήρα τω Γερμανώ. Πηγαίνομε να τα πάρομε και βγαίνει ο Μανόλης του Αριστοβασίλη (Χαιρέτης) και μας λέει που θα τα πάτε τα ζα, Γερμανοί βγαίνουνε στο μνημείο και στο φαράγγι και χαλούνε το χωριό. Δεν μπορείτε να περάσετε. Επήραμε εμείς τα ζα με το Βρουβόκωστα (Σουλτάτο Κώστα) και με τον αδερφό του το Μιχάλη (Σουλτάτο Μιχάλη) που σκοτώσανε οι Γερμανοί. Φτάνομε αναμεσώς του φαραγγιού και λέμε του Μιχάλη εσύ θα σταματήσεις εδώ κι όταν περνούνε οι φάλαγγες πάνω ή κάτω θα μας ειδοποιείς να χωστούμε να μη πέσομε στα χέρια τω Γερμανώ.\nΕκαταφέραμε και περάσαμε τα ζα πάνω. Και απομένουνε εκειδά έντεκα αίγες με τρία καμπανέλια. Όντεν είχαμε περάσει τα ζα, μας λέει ο Βρουβόκωστας, οι αίγες με τα καμπανέλια δεν είναι επαδέ. Μας λέει ο Μιχάλης ότι όντεν εζυγώναμε τα ζα με τση μπαλωθιές και τη φασαρία επομείνανε οι αίγες σε μια χαρουπιά αποκάτω μόνο αλλάξετε να τση πάρετε. Λέω εγώ του Κώστα ότι δεν αλλάζω. Ήντα λογάται πως τα πήρες τω Γερμανώ και θα τ’άφήσομε επαδέ μου λέει. Επήραμε κάτω και βρίσκομε τσ’αίγες.\nΠάω εγώ να πα ξηλώσω τσ’αίγες να πάρουνε πάνω τον αραγό και κατεβαίνουνε τρία αμάξα τω Γερμανώ και δίδομε κούτελο. Πέφτομε απάνω στσι Γερμανούς. Κι έχου και μέσα τσι Καμαρακιανούς είκοσι τρεις νομάτους. Εγώ εγκρεμίστηκα από κάτω το δέτη και κατέβηκα κοντά στο ποταμόΟι Γερμανοί αρχίξανε να μου βάνουνε με τα όπλα. Στο ποταμό με τραυματίσανε και πήρα μια σφαίρα αλλά τη πήρα ξέφορτση. Όλοι οι Γερμανοί μας πυροβολούσανε. Εγώ έμεινα σ’ένα χαράκι από πίσω και κατεβαίνουνε οχτώ Γερμανοί και πιάνουνε το Μιχάλη. Εγώ βαστώ ένα γερμανικό πιστόλι με δυο δεσμίδες. Το’χα πάρει από ένα αλεξιπτωτιστή, όντε τση πολεμούσαμε τότες που πέφτανε στη Κρήτη, στο Μέγα Λάκκο. Βγάνω το πιστόλι και με τη θήκη του μαζί το βάνω σ’ένα κλαδί για να μη το βρούνε καταπάνω μου. Μας πιάνουνε οι Γερμανοί. Εμάς τότε μας είχανε δώσει\nταυτότητες κι εγώ δεν την είχα απάνω μου. Βγάζουσί μας απάνω εμένα και τον αξάδερφό μου το Μιχάλη στο δρόμο κι είχανε τσι Καμαρακιανούς στα αυτοκίνητα. Οι Καμαρακιανοί εβαφτίζανε ένα παιδί στο χωριό ντως το Καμαράκι. Επήγανε και έξε δικοί μας, τρεις Χανιώτες ο Μπάφου Κώστας, ο Κλάδος στη βάφτιση. Στο μεταξύ αυτοί δεν εσταθήκανε στο τραπέζι, μόνο φύγανε. Κάνουνε μια τυλιξά οι Γερμανοί και πιάνουνε τσι Καμαρακιανούς.\nΜας πάνε στην Τύλισσο, θαν ήτανε κατά τση μια η ώρα. Μας κάνουνε έρευνα και μου βρίσκουνε δυο γεμιστήρες του πιστολιού στην τσέπη κι ένα γράμμα του Στεφανογιάννη, μου το’χε δώσει τη δε άλλη χρονιά να το πάω στην Αντάνασσο των Εγγλέζων αλλά τονε σκοτώσανε τότες και δεν το πήγα μόνο το κράτηξα. Μας εκάνανε με τον Μιχάλη στρούσια μεγάλα. Μας εβάνουνε σ’ένα παραγκάκι. Λέω εγώ αυτοί θα μας σκοτώσουνε, μας επήρανε τση ζωστήρες. Λέω ενούς Καμαρακιανού μπρε συ εμένα πιάνουνε ακόμη τα χέρια μου, συμφωνάς να πιάσω το σκοπό να γλιτώσομε μερικοί από μας Κι ήντα μου λέει αυτός. Ανέ το πεις δεύτερη φορά θα σε αναφέρω στσι Γερμανούς. Οι Καμαρακιανοί εθαρρούσανε πως ήθελα μας εφήσουνε οι Γερμανοί. Δεν περνούνε δυο λεφτά και ανοίγουνε το παραγκάκι. Μας εβγάνουνε όξω και μας ρίχνουνε απάνω στο αμάξι σα τα σταφύλια. Είκοσι τέσσερα άτομα. Όντε μας εβγάζανε στο αμάξι λέει ο Γερμανός αξιωματικός να ξυπολίσουνε εμένα με τον αξάδερφό μου το Μιχάλη. Εγώ φορώ ένα ζευγάρι μαύρα υποδήματα και πιάνει να μου σύρει τα υποδήματα και του λέω δε τα βγάνω. Εγύρισε το ταχυβόλο που κράθιε να με χτυπήσει και έβαλα το χέρι μου. Εγώ δεν τα’βγαλα αλλά του Μιχάλη τα βγάλανε τα υποδήματα. Μας παίρνουνε και μας πάνε στο μνημείο. Είκοσι έξι Γερμανοί, δυο αξιωματικοί μ’ένα τζιπ και εμείς στο αυτοκίνητο. Στένουνται στο μνημείο, κατεβαίνουνε και ακροβολίζουνται. Μας εκατεβάζουνε ένα ένα στη γραμμή. Η ώρα θαν ήτανε τέσσερις με πέντε. Πατώ τη χέρα μου στην καρότσα του αμαξιού και λέω κερατάδες να παίξω θέλω το σάλτο να με σκοτώσετε στον αέρα να μη με στέσετε σκιας στη γραμμή.\nΠαίζω το σάλτο και οι αξιωματικοί που ήτονε κοντά στη καρότσα μου παίζουνε μιαν αμποθιά και μου λένε σακραμέντο και πέφτω χάμω, δεν επρόλαβα να φύγω. Και ξεφεύγει ο αξάδερφός μου ο Σουλτάτος ο Μιχάλης δυο βήματα αξυπόλητος και του παίζουνε με τουφέκι και παίρνει τη σφαίρα στην κεφαλή. Έπεσε στη μέση του δρόμου και μας λένε να τονε σηκώσομε. Πάω και τονε πιάνω από τσι μασχάλες και λέω του Γερμανού ότι είναι βαρύς και στέλνει άλλο ένα Καμαρακιανό και τονε σηκώσαμε. Μας λένε να τονε πάμε κάτω κάτω στην άκρα του γκρεμού. Όταν επήραμε κάτω το μονοπάτι και σηκώναμε το νεκρό λιγώνεται ο άλλος που τονε σηκώναμε μαζί και\nσκοτώνουντον κι αυτόν. Μας πάνε στο φρούδι του γκρεμού. Όντε μας επήγανε στο φρούδι έπαιξα το σάλτο και εγκρεμίστηκα στο δέτη. Η Παναγία με βοήθησε. Ο γκρεμός είναι διακόσα μέτρα ύψος. Η πρώτη ταινία που μου ρίξανε δεν με βρήκε σφαίρα. Αρχίσανε οι γερμανοί και πυροβολούσανε τσ’άλλους και τσι σκοτώνουνε. Εγώ στένομε σε μια πέζα του δέτη. Ο ήλιος εβασίλευγε. Αρχίξανε να γκρεμίζουνε τα πτώματα και κατεβαίνουνε ύστερα\nνα με γυρεύγουνε. Εκρεμάστηκε ένας, Αργύρη τονε λέγανε, έμαθα το όνομά του ύστερα γιατί έβγαλα σύνταξη στση δικούς του. Εκρεμάστηκε το πόδι του σ’ένα κλαδί, εγώ ήμουνα από κάτω από το κλαδί, και συρώνει όλο το αίμα του απάνω μου. Κατεβαίνουνε από το μνημείο έξε Γερμανοί και παίζουνε ριπή κατά ριπή στο ποταμό και εξερευνούνε το ποταμό. Όση ώρα μας εκτελούσανε εγώ δεν εφοβήθηκα. Όταν τσ’είδα από κάτω μου δυο μέτρα απόσταση κι έτρεχε και το αίμα του Αλέκου, εφοβήθηκα για μια στιγμή. Λέω εδά θα με βρούνε. Λέω πάλι του εαυτού μου ανέ με βρούνε δε πειράζει. Μαζί με τσ’άλλους θα πάω κι εγώ. Κάνω κουράγιο του εαυτού μου και σε λίγη ώρα φεύγουνε απάνω οι Γερμανοί, δε με βρήκανε. Φεύγω από κει δα τση δέκα με έντεκα η ώρα και επήγα στου Αρφαλά τη στέρνα. Ήσανε κει δα οι Μανουράδες ο Γιώργης, ο Αριστείδης και άλλοι. Εγώ πήγαινα πέντε βήματα και κάθιζα. Από το πέσιμο στο γκρεμό είχα χτυπήσει πολύ. Επήγε ύστερα ένας κουνιάδος μου και μου’φερε ρούχα και με επιδέσανε. Τη δεύτερη βραδιά επήγανε και πήρανε τον αξάδερφό μου το Μιχάλη Σουλτάτο οι αδερφοί του. Λένε να τονε πάρουνε να μη τονε φάνε οι σκάρες. Όντεν επήρανε κάτω ο Λευτέρης με τον Κώστα μου λένε να πάω να τοσε δείξω το τόπο. Εγώ δεν εμπόρουνα να βαδίσω μόνο είπα ντως που είναι. Όντεν επήρανε κάτω λένε ο Μιχαλογιώργης (Μανουράς) με τον Μιχαλαριστείδη (Μανουράς) ότι είναι ντροπή να πάνε μοναχοί ντως μόνο αμέτε κι άλλοι να τσι βοηθήσετε να μη στσι σκοτώσουνε οι Γερμανοί. Επήγε μαζί ντως ο Μενέλαος του Κεφαλομιχάλη (Μανουράς) και ο Σαρακηνόκωστας (Μανουράς) και τον εβγάνουνε απάνω και τον θάψανε στου Αρφαλά τη στέρνα από πάνω από το Αστυράκι. Μετά επήγαμε και εφέραμε τα οστά του στ’ Ανώγεια. Τσι υπόλοιπους που σκοτώσανε εμονιάσανε τα οστά ντως και κάνανε το μνημείο και τσι θάψανε εκεί.\nΗ Παναγία τότες με βοήθησε κι έζησα. Μου’δωσε παράταση στη ζωή εξήντα χρόνια…Στο μνημείο που υπάρχει στον τόπο της εκτέλεσης αναγράφονται τα ονόματα των εικοσιτριών πατριωτών.\n5 Κοκκινάκης Βασίλειος τ. Χ. Καμαράκι\n8 Μακρυδάκης Ζαχαρίας τ. Α. Καμαράκι\n9 Μακρυδάκης Ιωάννης τ. Α. Καμαράκι\n10 Μπέρκης Μενέλαος τ. Δ. Καμαράκι\n11 Μπέρκης Εμμανουήλ τ. Δ. Καμαράκι\n12 Παντερής Ζαχαρίας τ. Γ. Καμαράκι\n13 Παντερής Ματθαίος τ. Σ. Καμαράκι\n14 Στρατήγης Εμμανουήλ τ. Δ. Καμαράκι\n15 Στρατήγης Εμμανουήλ τ. Ν. Καμαράκι\n16 Στρατήγης Αντώνιος τ. Ν. Καμαράκι\n17 Στρατήγης Ζαχαρίας τ. Ν. Καμαράκι\n18 Κουκιαδάκης Γεώργιος τ. Ν. Αστυράκι\n19 Μαρκατάτος Χρήστος τ. Μ. Γωνιές\n20 Μαυρόκωστας Βασίλειος τ. Α. Σίσαρχα\n21 Παπαδιός Ιωάννης τ. Σ. Ανώγεια γαμπρός στο Καμαράκι\n22 Σουλτάτος Μιχάλης τ. Γεωργίου Ανώγεια\n23 Βεληβασάκης Μιχαήλ τ. Α. Καμαριώτης\nΑφήγηση Χαρίλαου Στρατήγη : …δυο τρεις μέρες πριν έρθουν οι Γερμανοί και κυκλώσουνε το χωριό μας το Καμαράκι είχαν έρθει τρεις γερμανοί και μας γυρεύγανε αυγά. Έξω από το σπίτι του Ζαχαρία Παντερή, που κι αυτόν τον εκτελέσανε, με τα κιάλια τους κοιτάζανε στο βουνό όπου υπήρχε εκεί μια ομάδα ανταρτών. Εσκεφτήκανε οι γερμανοί πως οι χωριανοί μας θα τσι τροφοδοτούνε και το’πανε στι δικούς τως. Οι χωριανοί μας είδανε τσι Γερμανούς και τις παράξενες κινήσεις που κάνανε και σκεφτήκανε να τσι σκοτώσουνε. Είπανε όμως μερικοί όχι, γιατί θα το κάψουνε το χωριό μετά. Εφύγανε και σε τρεις μέρες είχαμε μια βάφτιση. Οι Γερμανοί ήρθανε το μεσημέρι δυο με τρεις η ώρα και εκυκλώσανε το χωριό. Λίγο έξω από το χωριό είχαμε κάτι οζά κουτρουβάρια και εσυλάβανε το Μανόλη Αργύρη που τα’βλεπε.\nΟ Μανόλης Αργύρης ήτανε ο πιο μεγάλος χωριανός μας που εκτελέσανε οι Γερμανοί, 75-80 χρονών θαν ήτανε τότε. Εμάς τα παιδιά μας εστείλανε και εγεμίσαμε τα παγούρια τους νερό από τη βρύση τση πλατείας. Ο πατέρας μου εκακόβαλε, επίστεψε πως οι Γερμανοί θα τσι εκτελέσουνε και προσπάθησε να βρει τρόπο να φύγει. Ένας Γερμανός ήθελε καπνό και ο πατέρας μου τότε εκαλλιεργούσε καπνά και είχε στο σπίτι σε μια κασέλα ξεραμένο καπνό. Είπε να πάει να φέρει με σκοπό να φύγει. Δυο τρεις χωριανοί μας που εφύγανε στην κύκλωση εγλιτώσανε. Οι Γερμανοί όμως εστείλανε μαζί με τον\nπατέρα μου κι ένα δικό τους που κράθιε ένα αυτόματο. Ο πατέρας μου επήγε στο σπίτι και έδωσε καπνό στο Γερμανό κι αυτός έγραψε στον τοίχο του σπιτιού μας με τον αορτήρα του όπλου του «16 ως 80\nχρονών όλοι καπούτ». Ήθελε να μας προειδοποιήσει φαίνεται. Εμείς ασπρίσαμε το σπίτι μετά και εσβύσανε τα γράμματα. Ύστερα εβάλανε στη σειρά όλους τσι χωριανούς μας και από ένα αγροτικό δρόμο τσι πηγαίνανε προς τσι Γωνιές. Εμείς οι μικροί μαζί και οι γυναίκες τους επήραμε από πίσω. Σε μια στιγμή εγυρίσανε τα όπλα προς τα πάνω μας οι Γερμανοί και εφοβηθήκαμε και εγυρίσαμε πίσω. Από τσι Γωνιές τσι πήγανε στην Τύλισσο και την δε άλλη μέρα τσι εκτελέσανε, άλλους στην Κεραμουτσανή Φλέγα και άλλους στο Ποροφάραγγο. Εσκοτώσανε τον πατέρα μου το Μανόλη και τα αδέρφια του Αντώνη και Ζαχαρία…\nΟ Γιώργης Καλομοίρης ή Ντουλγκέρης μιλάει αποκλειστικά στην ΑΝΩΓΗ: Για την αντιστασιακή του δράση την Κατοχή, τον αγώνα για επιβίωση στα μεταπολεμικά Ανώγεια, για την θρυλική «Πράσινη Φωλιά», για τη σημερινή γενιά….\nΕπιμέλεια Φωτογραφιών: Αγάπη Καλομοίρη-Μανόλης Σαμόλης\nΈνας ήρωας της Κατοχής που έζησε μέσα στη φωτιά και το μπαρούτι, το αίμα και τον πόνο του πολέμου από την τρυφερή ηλικία των 17 ετών, βίωσε αργότερα το Ολοκαύτωμα των Ανωγείων και τον ξεριζωμό και συνέβαλλε στη συνέχεια στην αναστήλωση του αλλά και στην διάδοση του ονόματος και της φήμης του χωριού μέσω της εργασίας του, μιλάει αποκλειστικά στην ΑΝΩΓΗ.\nΟ 93 ετών σήμερα Γιώργης Καλομοίρης ή Ντουλγκέρης με μια συνέντευξη ποταμό ξετυλίγει το κουβάρι της ζωής τους, από τα παιδικά του χρόνια στα Ανώγεια, την συμμετοχή του στην Αντίσταση κατά των Γερμανών, αλλά και για μετέπειτα ιστορία που “έγραψε” στα μεταπολεμικά Ανώγεια, με τη μυθική πλέον ταβέρνα “Πράσινη Φωλιά”, που υπήρξε για περίπου τρεις δεκαετίες κύριος πυλώνας της άνθησης του τουρισμού των Ανωγείων, ενισχύοντας ταυτόχρονα την τοπική οικονομία.\nΟι συγκλονιστικές περιγραφές του για τον Αύγουστο του ’44 καθηλώνουν. Συγκλονίζουν τα λόγια του όταν αντίκρυσε για πρώτη φορά τα ερείπια του σπιτιού του μετά το Ολοκαύτωμα των Ανωγείων. Μια ζωή γεμάτη αγώνα, πάθος και φλόγα για τα αγαπημένα του Ανώγεια..\nΑς αφήσουμε τον ίδιο να μας διηγηθεί αυτή τη συγκλονιστική ιστορία του χωριού, έτσι όπως την έζησε από τη δεκαετία του 1920 μέχρι και σήμερα:\nΠΑΙΔΙΚΑ ΧΡΟΝΙΑ-ΣΧΟΛΕΙΟ ΚΑΙ ΕΡΓΑΣΙΕΣ\n“Πριν ξεκινήσει η Γερμανική Κατοχή, είχαμε στα Ανώγεια και μεις θύματα των άλλων πολέμων των παλιών. Είχε σκοτωθεί και ο θείος μου ο Ντουλγκερογιώργης. Εγώ εγεννήθηκα το 1925, τον Ιούνιο. Ο παππούς μου έβγαζε 150 γομάρια σταφύλια με μουλάρι και μια γαιδούρα. Πατάτες, δημητριακά, άλλα σιτάρια. Τότες δεν είχε ούτε τρακτέρ ούτε σκαφτική μηχανή, ούτε καρότσα. Μόνο είχε το μπέτη του μόνο να φορτώσει και να ξεφορτώσει. Το αποτέλεσμα ΄ήτανε να αρρωστήσει. Τότε και εμένα με βγάζουνε έξω από το σχολειό, από τη τρίτη τάξη του δημοτικού σχολείου. Για να βοηθήσω, για να τα βγάλει πέρα η οικογένεια. Επήγα φαμέγιος στο χωριό Κορφές και έκαμα ένα χρόνο. Μετά πήγα μαντραντζής εδώ, στην πιο απαίσια εργασία του κόσμου! Θες τον άνθρωπο να τονε κουρελιάσεις, να τόνε εξοντώσεις; Θες το παιδί σου να το καταστρέψεις, βάλτο μαντραντζή εκείνη την εποχή. Ήτανε απάνθρωπη δουλειά. Αλλά οι οικογένειες επεινούσανε και αναγκαζόσουνα να εργαστείς.\nΤο χειμωνικό καιρό που δεν ήμουν μαντραντζής επήγαινα στα γεωργικά. Θυμάμαι τότε είχε και πολλά νερά, φεύγαμε από εδώ από το περβόλι με τον πατέρα μου το πρωί και πηγαίναμε εκεί που είναι τώρα οι παλιοί Μύλοι, οι νερόμυλοι και φορτώναμε κιντανέ, φρύγια και άλλα πράματα και πηγαίναμε στο χωριό Αλόιδες και φορτώναμε βελάνια για να θρέψουμε το χοίρο. Μια χρονιά σφάζει το χοίρο ο πατέρας μου και όλα τα παιδιά ήμασταν χαρούμενα που θα κρατήζαμε το συκώτι και την κεφαλή. Το άλλο θα πήγαινε να το πουλήσει να πάρουμε και λάδι, να πάρουμε και ψωμί. Και παίρνει ο πατέρας μου το κρέας, τα τρία γουλίδια θα πήρε και γυρίζει πίσω και μας ε λέει παιδιά δεν το πούλησα. Δεν βρήκα να το πουλήσω μόνο θα κόψουμε τα σύγλινα απού λέγαμε τότε. Ήτανε σκληρή η ζωή, αλλά είχε καλούς ανθρώπους. Δεν τα βγάζαμε εύκολα πέρα, αλλά και εμείς οι ανθρώποι τότε δεν είχαμε και απαιτήσεις πολλές.Υπήρχε μια παραστιά, και από τη μια πλευρά είχε μια πλάκα και έψηνε τη πίτα τη κριθαρένια και η στην άλλη πλευρά από κάθε πάντα ένα κουνενό φάβα από τη μια και ένα κουνενό κουκιά από την άλλη. Και κρασί ζεστάρι, έτσα λέει ζεστάρι το κάναν και το κρασί. Γύρω γύρω καθόντουσαν όλοι και ετρώγανε και ελέγαν κι αυτοί παλιές ιστορίες.Φτωχοί οι ανθρώποι μα ενωμένοι.\nΤότε να σου πω η κτηνοτροφία δεν είχε τα μέσα που έχει εδά. Τότε η κτηνοτροφία ήτανε ότι χόρτο έβγαζε η γης. Δεν είχε αμάξα και τροφές και άλλα που έχει εδά. Η γεωργία τότε ανθοούσε. Το χωριό έβγαζε πολλούς τόνους κρασί το οποίο ήτανε αρίστης ποιότητος και το παράξενο είναι ότι το πολύ καλό κρασί έβγαινε στα πιθάρια. Εγεμώνανε πιθάρια και μετά το χρήζανε με βουτσά από πάνω τον Αύγουστο και το ανοίγανε το Νοέμβριο του Αί Γιώργη. Ο πατέρας μου ασχολιούντανε με το εμπόριο του κρασιού. Μια μέρα που ήρθα από το σχολείο και αυτή ήταν η πρώτη μου έξοδος από το χωριό, μου λέει ο πατέρας μου, φάε ότι βρεις και μετά θα πας στον περιστεριά, μια περιοχή πάνω στου ντουλγέρη το σπίτι, όπου είχε χωράφια ο παππούς μου και έναν πελεκητό αρόλιθο, ωραία πράγματα τότε.Λοιπόν, και πάμε εκεί και μου λέει θα πας να μου φέρεις το μουλάρι γιατί τη νύχτα θα φορτώσω το κρασί για το Ρέθεμνος. Ναι του λέω θα σου φέρω το μουλάρι μα θα με πάρεις μαζί σου κιόλας. Ε!Το δέσα σκουλαρίκι εγώ αυτό, ήρθε εφορτώσαμε με βάνουνε στη πίσω μεριά του μουλαριού, με δένουνε και παίρνουμε το ίσα κάτω. Από το Πέραμα και κάτω με πληγώσανε οι δεσές στο μουλάρι και εκατέβηκα και επορπάτουνα. Επηγαίναμε μαζί μερικές στραθιές. Και στο Πάνορμο επηγαίναμε που ήτανε όπως είναι εδά με πολλά εστιατόρια γιατί ο Μυλοπόταμος τότε είχε μεγάλη παραγωγή και εξαγωγή χαρουπιού και κίτρου. Οπότε πηγαίναμε στις Μαργαρίτες και εφορτώναμε τα κουνέτα που λέγαμε, τα γαλαφτίδια, που έστελνε ο μαντραντζής στους βοσκούς.”\nΝΑΖΙΣΤΙΚΗ ΚΑΤΟΧΗ 1940-44\n“Εκείνηνα την περίοδο 1940-44 ήμαστανε όλοι λυπημένοι και στεναχωρημένοι με αυτή τη κατάσταση και τη κατοχή. Εδώ ήταν τότε ο Θανάσης ο Σκουλάς ο γέρος και όποιο εθώρριε και ήτανε τσι προκοπής τον άρπαζε και τον είχε με το γιο ντου το Φρουδά και μαζεύανε τσι αθοτύρους και τα τυριά και τα στέλνανε στο Ηράκλειο με το Μπαντουροζάχαρη. Ο Μπαντουροζάχαρης τότε ήτανε φωθιά στσι μεταφορές!\nΟταν ήρθανε οι Γερμανοί στο χωριό τσι 13 Αυγούστου εγώ ήμουνα στο βουνό με την ομάδα του Χρηστομιχάλη. Την ημέρα που έγινε η μάχη στο Σφακάκι (σ.σ 7 Αυγούστου 1944) με το φίλο μου το Σμαιλομανώλη εκείνη τη μέρα έφυγα εγώ για το βουνό. Το θεώρησα το Σφακάκι πολύ σπουδαίο γεγονός. Πριν βγω βέβαια στο βουνό εδώ στο χωριό η ομάδα του Χρησομιχάλη έκδιδε ένα δελτίο που το μοιράζανε και ήμουν ενήμερος για τα πάντα. Επήγαινα και στου Μπογιατζή και άκουγα το ραδιόφωνο το “Εδώ Λονδίνο”. Οπότε έφυγα τότε για το βουνό χωρίς να πω ούτε στο πατέρα μου ούτε σε κανένα τίποτα. Επήγα στσι Μπρίσκους και βρίνω το Χρηστομιχάλη και του λέω θα κάτσω εδώ δεν έχει μα και μου! Όταν ήρθαν οι Γερμανοί και εντακάρανε να καίνε το χωριό είχαμε συγκεντρωθεί όλη η ομάδα στη κορφή τσι Μύθιας. Τσι 8 η ώρα το πρωί μπορεί και πιο μπροστά εσυνεδριάζανε εκέι. Να κάνουμε να μη κάνουμε επίθεση στσι Γερμανούς. Οι Γερμανοί είχαν έρθει και μαζέψανε τα γυναικόπαιδα όλα και από του Μάκρη, από το Σφακάκι που πιάσαν το Σήφη τα περάσανε και τα σκορπίσαν από κει να πάει το Ρέθυμνο. Και προς το Ηράκλειο, το Μονοφάτσι που είχαμε οικογένειες Ανωγειανές. Σε όλα πάντως τα χωριά επεριποιηθήκανε καλά οι ντόπιοι εκεί όλους τσι Ανωγειανούς. Τότε λοιπόν τσι 8 η ώρα το πρωί που εσυνεδριάζανε για να βγάλουνε απόφαση για επίθεση ή όχι και μου δίνουνε ένα έγγραφο και μου λένε:”Ο Πετρακογιώργης είναι στσι Κουτσουνάρες στο Βοριζιανό αόρι, εσύ που ήσουν με τα τυριά και αυτά και ξέρεις, πάρτο έγγραφο και τρέξε, εκεί είναι ο Πετρακογιώργης και θα του το δώσεις στο χέρι και θα σου απαντήσει αυτός”. Αυτό το πράγμα παιδί μου δε θα το ξεχάσω, όταν έφτασα στου Πετρακογιώργη. Τα παλικάρια στσι πρίνους με σταυρό τα φισεκλίκια, με τα ταχυβόλα, με τα γένια..Ω! και μου κάμανε χαρά μόλις με είδανε. Και μου λέει ο Πετρακογιώργης:”Πες στον καπετάν Μιχάλη να χτυπήσετε τσι Γερμανούς και εμείς θα σπεύσουμε προς βοήθεια σας”. Αλλά ώσπου να γυρίσω πίσω παιδί μου εγώ είχε παρθεί η απόφαση να αυτοδιαλυθεί η ομάδα, διότι αν κάναμε επίθεση θα ήταν μεγαλύτερη η ζημιά παρά το κέρδος. Και δεν εκάμαμε επίθεση.Κατέβηκα λίγο τότε στο μασκάλι στη Στεφάνα. Από κεια εγροικούσα τσι εκρήξεις και τσι δυναμίτες στα Ανώγεια. Μετά ήρθε μια διαταγή και έλεγε να ανασυγκροτηθεί η ομάδα και να βρεθούμε στα Ζωνιανά. Πράγματι μονιάσαμε στα Ζωνιανά καμιά εκατοστή άντρες. Εκεί μας έκαναν τραπέζι φάγαμε, κάναμε και ένα τρισάγιο σε ένα σημείο που είχαν γίνει κάποιες εκτελέσεις και επιστρέψαμε μετά στη Μύθια. Από τη Μύθια δε μπορούσαμε να διακρίνουμε τι γίνεται στα Ανώγεια, ερχόντουσαν όμως πολλοί και μας δίνανε πληροφορίες για το Ολοκαύτωμα. Ότι εδά εγκρεμίσαν το τάδε σπίτι, μετά το άλλο κτλ\nΕκείνηνα τη περίοδο εφαίνοτανε πια ότι οι Γερμανοί εχάναν τον πόλεμο. Τότε είχαν παγιδεύσει και το λιμάνι του Ηρακλείου να το ανατινάξουνε για να φύγουνε.Είχαν σχηματίσει μια επιτροπή και εβάλανε μέσα και τον κατοχικό Νομάρχη, τον κατοχικό αστυνόμο και άλλους και κάνουν μια κρούση και ζητούν 5.000 χρυσές λίρες για να μην το ανατινάξουνε.Κάναν πολλές προσπάθειες και στο τέλος κατεβήκανε στσι 3.000 λίρες οπότε τις πήραν και εσώθηκε το λιμάνι.”\nΜΕΤΑ ΤΟ ΟΛΟΚΑΥΤΩΜΑ-ΞΕΡΙΖΩΜΟΣ-ΠΡΟΣΦΥΓΙΑ\n“Ο πατέρας μου με τις μεταφορές που έκανε από παλιά σε χωριά σε όλη τη Κρήτη ήτανε πολύ αγαπητός άνθρωπος παντού.Θα μπορούσε να πάρει την οικογένεια και να πάει οπουδήποτε, στο Μελιδόνι μάλλον που ήταν κοντά. η μάνα μου υπέφερε από άσμα. Είχε δυο αδερφές παντρεμένες στα Φαμπριανά, η μια ήταν του Βασίλη του Κονιό η μάνα, μεγάλος αρχηγός και αυτός.Δυο θείαδες μου ήταν εκεί στα Φαμπριανά, αλλά η μάνα μου δεν επήγαινε καλά καθόλου. Εγώ ήμουνε στο αντάρτικο.Κάποια περίοδο ήμουν στο Ηράκλειο και είχε έρθει ο Ερυθρός Σταυρός και δημιούργησε μεγάλες απόθήκες τροφίμων. Ελειτουργήσαμε τότε το Γενί τζαμί το Ανωγειανό σχολείό και προχωρήσαμε μετά στις διανομές των τροφίμων που είχε μαζέψει ο Ερυθρός Σταυρός.Μου δώσανε τότε τα κλειδιά των αποθηκών και κάνουμε μια κατάσταση και ξεκινήσαμε τσι διανομές. Σήμερο θα ρθούνε οι Ζωνιανοί, αύριο οι Ανωγειανοί μεθαύριο οι Λιβαδιώτες και πάει λέγοντας και εμοιράζαμε τα τρόφιμα.Και μια μέρα έρχεται ο πατέρας μου από τα Φαμπριανά να με δει. Και του λέω “Ίντα κάνει η Μάνα μου;”. Η Μάνα σου πεθαίνει μου λέει μονό θορρώ εκειέ 1000 πλάκες σαπούνι και δε θέλω άλλο πράμα όξω να μου δώσεις τρεις πλάκες σαπούνι. Μα τη Παναγία που είναι απέναντι, του λέω συγνώμη πατέρα μα δε σου τσι δίνω. Άμα σου δώσω τσι τρεις πλάκες σαπούνι θα πούνε γιαε να κλέφτει την αποθήκη. Και δεν του τσι δώκα (σ.σκάνει το σταυρό του συγκινημένος) Κιας μου κάμανε μετά καταφρόνια και ο Χρηστομιχάλης και ο Χριστόδουλος που ήταν εκεί στις αποθήκες υπεύθυνος πως δεν έδωκα του πατέρα μου το σαπούνι. Δε τσι δώκα αυτό θεώρησα σωστό και τίμιο και το κάμα!”\nΗ ΠΡΩΤΗ ΦΟΡΑ ΣΤΑ ΓΚΡΕΜΙΣΜΕΝΑ ΑΝΩΓΕΙΑ\nΗ πρώτη φορά που είδα γκρεμισμένο το σπίτι μου λες. Εμένα παιδί μου τότε με είχε κυριέυσει ένας ενθουσιασμός που είχανε φύγει οι Γερμανοί που είπα χαλάλι τα πάντα αφού εφύγανε. Χαλάλι και το σπίτι που το είδα ερείπια. Χαλάλι αφού εφύγανε οι Γερμανοί από την Ελλάδα!\nΣΥΜΜΕΤΟΧΕΣ ΣΕ ΜΑΧΕΣ-ΞΙΠΕΤΡΑ ΚΑΙ ΦΟΙΝΙΚΙΑ\n“Όταν φύγαμε από τη Μύθια, περίπου 110 άντρες μαζί με το Χρηστομιχάλη και περάσαμε από τσι Γωνιές και πήραμε κι από εκεί μερικά παλικάρια. Πήγαμε στο φαράγγι, περάσαμε τις Κορφές και είχαμε προορισμό του Αγάκο το Μετόχι. Μόλις εφτάσαμε στον Άγιο Νικόλα στο Γάζι μας αρχινούνε πυκνά πυρά πολυβόλων και αναγκαζόμαστε να οπισθοχωρήσουμε. Οπισθοχωρήσαμε από εκεί και βρεθήκαμε στα Ξίπετρα. Μας δώσαν εκεί ένα και μας πήγε σε ένα λιοφυτάκι στα Ξίπετρα και από κει βγάζαμε τσι σκοπούς. Ο Μανόλης ο Χαιρέτης ο Δαμιανός ήτανε ο μάγειρας. Εβγάλαμε τσι σκοπούς αλλά οι σκοποί επεινούσανε και αντίς για να γυρένε Γερμανούς εγυρεύανε καμπανούς στα Κεραμουτσιανά αμπέλια!\nΕμείς ήμασταν σε μια πολύ χοντρή ελιά. Ο Χρηστομιχάλης κρατάει έτσι το γερμανικό τουφέκι. Εγώ κάθομαι δίπλα του. Κοιτάζαμε. Μεγάλη κίνηση Γερμανών φαινόταν στο ποροφάραγγο να πάει κάτω μονό να μη κινείτε κανείς. Τότε μου λένε εμένα οι καπεταναίοι εκεί:”Δε βγαίνεις Γιώργη απάνω εκεί γιατί είναι και έξι άλογα εκεί με πράματα μας και δίνουνε στόχο, να κατεβάσεις τα άλογα'”. “Και δε βγαίνω τόνε λέω”. Τσάκ, δυο πήδους, αλλά αντί για να δω άλογα βλέπω τα θεριά τσι Γερμανούς από δω στα 300 μέτρα! Η σωτηρία μου ήτανε ότι και αυτοί εκρατούσανε κυάλια και δεν εκοιτάζαν προς τα μένα αλλά προς την άλλη μεριά. Και μόλις θωρρώ τα θηρία θέτω δυο πήδους και βρίσκομαι στην ελιά που ήτανε ο Χρηστομιχάλης. Και του λέω με μια ορμή “Γερμανοί!” και κάνει έτσι και βλέπει ότι είχαν κατέβει οι Γερμανοί πέρα πέρα και ετοιμάζανε να στήσουν το πολυβόλο τους. Εκεί προλαβαίνει και σκοτώνει το Γερμανό ο Χρηστομιχάλης. Τότε τα χάσανε και οι υπόλοιποι Γερμανοί είχαν επιστρέψει και άλλοι δικοί μας άντρες. 14 Γερμανοί ήτανε εκεί εσκοτωθήκανε οι 13. Ο ένας έτρεξε και εχάθηκε, τη γλίτωσε δε μπορέσαμε να τόνε βρούμε. Από εμάς εσκοτώθηκε ο Κουνάλης και ο Φθενός.Αν δεν επήγαινα για τα άλογα τότεσας στα Ξίπετρα εμπορούσανε να χάνε σκοτωθεί και 100 Ανωγειανοί. Αλλά τσι είδα τότε και προλάβαμε.\nO Χριστομιχάλης Ξυλούρης με τον Νίκο Καζαντζάκη\nΜετά από αυτό γυρίσαμε πίσω, περάσαμε το βουνό και πήγαμε στο Ασιθιανό αόρη. Εκεί έσφαξαν οι ανθρώποι ζα μας έκαναν τραπέζια και μετά πήγαμε κάτω κάτω στα γιοφυράκια σε δυο χωματόσπηλιους και εμείναμε εκεί κλεισμένοι δυο μέρες. Στσι δυο μέρες πάνω λένε να πάνε 30 άντρες στη Φοινικιά από κάτω. Ήταν ένας Διαμαντής που είχε εκεί το μετόχι, φίλος λέει του Χρηστομιχάλη. Μέσα στσι 30 άντρες βάνουνε και εμένα και φεύγουμε από τα γιοφυράκια και κατεβαίνουμε στη Φοινικιά. Όπως σου πα και πριν οι Γερμανοί ήδη είχαν χάσει τον μπούσουλα. Ερχόταν λοιπόν τότε δυο αυτοκίνητα Γερμανικά και αντί να πηγαίνουνε στα Χανιά, εστρίψαν από τη Φοινικιά και πηγαίνανε μέσα προς τη Μεσαρριά. Εκεί λοιπόν αρχινάει η μάχη, η ομάδα μας ήταν μισή μισή από κάθε πλευρά. Αρχινά η μάχη και μια στιγμή βρίνομαι μοναχός! Με ένα πολυβόλο να κρέμεται σε μια συκιά. Οπότες ξεκρεμώ το πολυβόλο από τη συκιά και πηγαίνω προς τη μάχη.Και βρίσκομαι μπροστά στον Παπά Γιάννη και στον Μανόλη Πλατυγιάννη ένα καλό παλικάρι, του Τσουρονίκο αδερφός ήτανε. Και μου λέει ο παπάς φέρε το πολυβόλο εδώ. Μου λέει ρίξε μια εκεί. Παααπ και ρίχνω μια ριπή. Ρίξε μια και εκεί και εκεί. Και ρίχτω τρεις ριπές.Ωστόσο τσι χάμε τελειώσει και από την άλλη πλευρά και πήραν τα όπλα και τα παραδώκανε. Στη Φοινικιά δεν είχαμε κιανένα νεκρό μόνο ένας Αστυρακάκης Τυλισσανός ήτανε τραυματίας.\nΟ πόλεμος παιδί μου είναι φοβερός! Αδυσώπητος! Δεν είσαι δυνατός, δεν είσαι αποφασισμένος για όλα; Ε, μη πας να μη ξεφτιλίσεις τη πατρίδα σου και τον τόπο σου και το χωριό σου. Εγώ να σου πω αλήθεια, σε όλες τσι επιχειρήσεις και στο πόλεμο και παντού, πρώτα έβαζα το χωριό μου και μετά έβαζα τον εαυτό μου!”\nΟ ΧΡΗΣΤΟΜΙΧΑΛΗΣ ΞΥΛΟΥΡΗΣ-Η ΕΚΤΕΛΕΣΗ ΤΟΥ ΣΤΕΦΑΝΟΓΙΑΝΝΗ\n“Η μάνα του Χρηστομιχάλη ήτονε αδερφή του παππού μου.Ήτανε καλός άνθρωπος και αγωνιστής. Και πολύ περήφανος άνθρωπος. Μεγάλος πολεμιστής. Πιστεύω ότι εκεί στα Ξίπετρα το γύρευε να σκοτωθεί για την Πατρίδα. Δεν ελογάριαζε πράμα ούτε εχθρό ούτε τίποτα, παρά μόνο τον αγώνα για την Ελευθερία. Κρίμα που δεν παντρεύτηκε ποτέ και δεν έφηκε απογόνους.\nΤον Στεφανογιάννη τον θυμάμαι καλά, τάξε πως είναι αυτή η ώρα που τονέ θωρρώ.Την εκτέλεση τη θυμούμαι ήμουνε στο χωριό τότε. Και μας είχανε οι Γερμανοί μονιασμένους και πάνε δυο Γερμανοί στρατιώτες και τον αρπούνε έτσιε από τα μπράτσα και τόνε πάνε πολύ πέρα μακριά. Έκαμε απόπειρα αυτός τότε να φύγει και τόνε σκοτώσανε. Δεν εστάθηκε να τόνε εκτελέσουνε έπαιξε πήδο να φύγει και τόνε σκοτώσανε. Όταν ήταν κοντά και τον έβλεπα πριν τον απομακρύνουνε μου φαίνουντουνε ψύχραιμος πολύ.Δεν ξέρω αν είπε τίποτα, εγώ πάντως δεν άκουσα. Ίσως και να είπε μα δεν θυμάμαι κάτι συγκεκριμένα. Δυο ώρες ήτανε όλη η δουλειά από ντε τόνε πιάσανε μέχρι και την εκτέλεση του.”\nΟ ΘΑΝΑΤΟΣ ΤΗΣ ΜΑΝΑΣ ΤΟ 1945-ΕΠΙΣΤΡΟΦΗ ΣΤΑ ΑΝΩΓΕΙΑ\n“Επόθανε η μάνα μου το 1945. Είχε χρόνια πρόβλημα με το άσμα και ο πόλεμος το κάμε χειρότερο.Τη θάψανε εκεί πέρα που είχε πάει μετά το Ολοκαύτωμα, στα Φαμπριανά. Η μάνα μου επόθανε λίγους μήνες μετά που ετελείωσε ο πόλεμος.Επήγα εκεί και τη θάψαμε τη μάνα.\nΌταν ετελειώσαμε μετά και τσι διανομές με τα τρόφιμα του Ερυθρού Σταυρού στο Ηράκλειο, εσκέφτηκα τα αδέρφια μου και τον πατέρα μου που ήτανε άρρωστος και έρχομαι στα Ανώγεια. Εμένανε τρεις τέσσερις οικογένειες εδώ πέρα πέρα σε ένα σπίτι του Βιτωρομανώλη εκεί ήτανε και οι δικοί μου. Και έρχομαι και μου φέρνουνε καλάμι και πλατανόφουντα εδώ σε μια στέρνα που είναι κάτω κάτω και κάνω μια μεγάλη καλύβα και γερή! Και εκεί μέσα στη καλύβα την εβγάλαμε μέχρι τον Σεπτέμβρη περίπου του 1945. Από κει και μετά άρχισα το εμπόριο. Είχα ένα καλάθι και είχα ότι ψιλικό υπήρχε μέσα και το έδινα.\nΤο 1945 ντελόγο μετά το πόλεμο είχε επιστρέψει ένα μεγάλο μέρος των Ανωγειανών και εχτίζανε από το πάτο. Αμέσως! Το χωριό είχε και πολλούς πρακτικούς κτίστες και αυτό το γεγονός εβοήθησε πολύ. Από το Κράτος δεν υπήρχε τίποτα, καμιά βοήθεια. Κάτι σαπιόξυλα και πράμα άλλο! Από τσι ξένους ήτανε ο Ερυθρός Σταυρός τσι Σουηδίας που εδιοργάνωσε μαζί με τσι γιατρούς των Ανωγείων, τον Νταγιαντά, το Μπογιατζή, το Κουνάλη και το Μανούσο και εφέρανε τρόφιμα και τα μοιράζανε στο κόσμο. Αυτή ήτανε μια καλή ενέργεια τότε.\nΕγώ έτρεξα προς τσι δικούς μου. Εσάσαμε τα αμπέλια και τα περβόλια με τα αδέρφια και τον πατέρα μου. Μια μέρα αγόρασα από έναν εδώ 50 οκάδες τυρί και φορτώνω το τυρί σε ένα γάιδαρο και πάω με το πατέρα μου στο Γενί Γκαβέ. Από εκεί μπαίνω σε ένα αμάξι και πάω στο Ηράκλειο και μεταπουλώ το τυρί. Από εκεί εξεκίνησε το εμπόριο για μένα.”\nΔΕΚΑΕΤΙΑ 50-Η ΑΡΝΗΣΗ ΤΗΣ ΓΕΡΜΑΝΙΑΣ\n“Το 1951 που απολύθηκα από το στρατό εφεύγανε τότε σωρηδόν από παντού οι ανθρώποι για τη Γερμανία.Και μου λέει ο πατέρας μου, σήκω να φύγεις και εσύ για τη Γερμανία να γλιτώσεις. Και του λέω:”Πατέρα, στσι Γερμανούς πάλι θες να με ξαναστείλεις; Εγώ στη Γερμανία του λέω δε πάω! Το χαράκι θα το κάμω χρυσάφι, μα στσι Γερμανούς δε πάω!”. Και δόξα τω Θεώ επέτυχε η δουλειά.”\nΗ ΔΗΜΙΟΥΡΓΙΑ ΟΙΚΟΓΕΝΕΙΑΣ-ΤΟ ΣΗΜΑΔΙΑΚΟ 1962\n“Το μυαλό μου ως άνθρωπος ήτανε στην εκκλησία και στην οικογένεια. Εφόσον ήθελα οικογένεια έπρεπε και να τη κάμω, έτσι δεν είναι: Μου κάνανε προξενιά πολλά. Τότε είχα κάποιους συγγενείς στσι Γούρνες που ήρθανε οι Αμερικάνοι και είχανε πολλά λεφτά και μου λένε εδώ είναι μια κοπέλα και έχει 300.000 σε ένα μαξιλάρι! Εμάς μου λέγανε δε μας ε θέλει γιατί ήμαστε βοσκοί μονό ευκαιρία να τη πάρω εγώ. Εμένα όμως η κοπελιά δε μου άρεσε και δε τη πήρα. Δε θέλω εγώ χιλιάδες εγώ θέλω μια γυναίκα να μου αρέσει!\nΤο 1962 επαντρεύτηκα τη γυναίκα μου. Έλεγα με αυτή τη γυναίκα ταιριάζω με αυτή θα τη βγάλουμε μαζί. Όπως και εγίνηκε! Την αγαπούσα και με αγαπούσε. Σε 42 Ελληνικές πόλεις επήγαμε μαζί. Και ίντα δεν εκάμαμε μαζί;Παναγία μου. Η γυναίκα μου όχι μόνο δε με διάψευσε αλλά με δικαίωσε 1000%. Χρυσός άνθρωπος, άγιο πράγμα. Και εδά ακόμη την αναζητούνε. Που είναι η Βαγγελιώ:Έφυγε κι αυτή κι ο μερακλής ο αδερφός τσι ο Μιλτιάδης του Ξυδάκη μαζί.(σ.σ συγκινημένος ζητά ένα μικρό διάλειμμα από τη συνέντευξη..).\nΤο 1962 ήτανε καλή χρονιά γιατί το χωριό είχε τη τύχη εκείνη τη χρονιά να διοριστεί εδώ ως δάσκαλος ένας σπουδαίος άνθρωπος και επιστήμονας ο Γιώργης ο Σμπώκος. Τότε είχαμε πολλά κοπέλια εδώ στα σχολεία και εθέλαμε κι άλλα κτίρια και εφτιάξαμε το Περαχωριανό σχολειό. Εκείνα τα οικόπεδα 7 δραχμές το μέτρο και το χρηματοδότησε το έργο ο Γέρος της Δημοκρατίας ο Παπανδρέου με 1 εκατομμύριο και το εγκαινιάσαμε το 1963 με 180 μαθητές!”\nΕΚΚΛΗΣΙΑ ΠΑΝΑΓΙΑΣ ΠΕΡΑΧΩΡΙ-ΣΥΜΒΟΥΛΟΣ\n“Ήμουνε και εκκλησιαστικός σύμβουλος όταν ήμουν αρραβωνιασμένος. Εγώ ένας, ο Γιάγκος του Μάνωλα, ο Δαμιανός ο Μανόλης ο Χαιρέτης και ο Βαγγέλης ο Σταυρακάκης.Και ήταν ο παπά Νικόλας εδώ στην ενορία τσι Παναγίας και θέλα φύγει να πάει στον Αί Γιάννη και έμενε κενή η θέση. Το Πάσχα ερχόταν σε δυο εβδομάδες και δε θέλα έχουμε παπά. Και μιλήσαμε στο συμβούλιο και αποφασίσαμε και πήγα στο Ρέθυμνο. Πήγαινε εσύ μου πάνε μα πια καλά θα τα καταφέρεις. Επήγα ντελόγο στο Ρέθυμνο στη Μητρόπολη στα γραφεία. Και μίλησα με το Μητροπολίτη σε ένα μικρό δωμάτιο και εκράθιε ένα κομπολογάκι, ήτανε έτσιε διπλογόνατος και έχει και ένα μπουκάλι ρακί. Και μου λέει στα Ανώγεια κλέφτουνε. Και του λέω σεβασμιώτατε δε κλέφτουνε αυτά έχουνε εξαλοιφθεί τελείως! Χαίρομαι μου λέει που το ακούω αυτό.Πήγαινε και σε 10 μέρες θα είναι ο παπάς εκεί. Έτσι και έγινε και σε 10 μέρες ήρθε ο παπά Μιχάλης ο Καμαρίτης και πήγε καλά η εκκλησία και μετά που ήρθε ο παπά Κώστας που είναι μέχρι σήμερα.Αυτή η στραθιά στο Ρέθυμνο και τη Μητρόπολη ήτανε και η πρώτη μου εξόρμηση ως αρραβωνιασμένος!”\nΠΟΛΙΤΙΣΤΙΚΟΣ ΣΥΛΛΟΓΟΣ ΑΝΩΓΕΙΩΝ-ΙΔΡΥΤΙΚΟ ΜΕΛΟΣ ΑΠΟ ΤΗΝ ΕΝΑΡΞΗ ΤΟΥ ΤΟ 1963\n“Όπως σου είπα ο δάσκαλος ο Σμπώκος ήταν ένα δαιμόνιο πνεύμα τότε. Και ιδρύουμε τον Πολιτιστικό σύλλογο Ανωγείων το 1963. Είχαμε κάμει με το Σμπώκο μια επιλογή από όλο το χωριό τσι καλύτερους ανεξαρτήτως κομμάτων και τέθοια και φτιάξαμε τον Πολιτιστικό σύλλογο. Δε θυμούμαι εδά όλα τα ονόματα των ανθρώπων αλλά τότε ξεκινήσαμε το σύλλογο που υπάρχει μέχρι σήμερο.Ο δάσκαλος είναι ένα ανεπανάληπτο μυαλό. Μαζί κάμαμε το σχολειό, τον Πολιτιστικό σύλλογο. 30 χρόνια ήμουν ταμίας και πρόεδρος της σχολικής επιτροπής του δημοτικού σχολείου. Μια φορά σε μια μεγάλη παρέα είπε ο Σμπώκος για μένα:”Μα αυτός ο άνθρωπος ο Γιώργης. Να μη του λείπει μια φορά ένα τάληρο, τίποτα:”\nΗ ΤΑΒΕΡΝΑ “ΠΡΑΣΙΝΗ ΦΩΛΙΑ”\n“Το μαγαζί με τη γυναίκα μου το ξεκινήσαμε τσι 10 Ιουλίου του 1963.Είχε 30 καρέκλες και πέντε τραπεζάκια, αλλά το μυαλό μου δεν ήταν στο να γίνει καφενείο αλλά κάτι πιο μεγάλο και έτσι έγινε στη πορεία ταβέρνα και ερχόντουσαν στην αρχή όλοι οι αρχοντοφαγάδες του Ηρακλείου και αρχινά η γυναίκα μου τη μακαρονάδα και εγώ το οφτό κρέας σε κάρβουνο και σε ξύλο.Δεν υπήρχε άλλο παρόμοιο μαγαζί τότε. Φέραμε και ένα τζουκ-μπόξ τότε που το είχε ο Μαχαιρογιώργης και το φέραμε στη ταβέρνα και έπαιζε μουσική.Σιγά σιγά το μαγαζί μεγάλωνε.\nΑρχές του 1967 άρχισε το μαγαζί να έχει μεγάλη φήμη και να έρχεται πάρα πολύς κόσμος.Το μάτι μου έπαιζε και έψαχνα πάντα το καλύτερο για το μαγαζί. Μου τηλεφωνεί μια μέρα ο κορυφαίος ταξιδιωτικός πράκτορας τσι Κρήτης, ο Ρασσιδάκης Γιάννης. Και λέει σε μένα και στο Δήμο ότι θέλουμε να φέρνουμε τουρίστες στα Ανώγεια κάπου στο 1969. Ο Δήμος απάντησε ότι δε μπορεί να προσφέρει βοήθεια μονό να βρούνε εμένα και ίσως βρείτε αυτό που θέλετε. Τότε άρπαξα εγώ την ευκαιρία. Έρχεται στα Ανώγεια ο Ρασσιδάκης και του άρεσε το μέρος, αλλά μου λέει αυτά που θέμε μπορείς να τα ετοιμάσεις; Εθέλανε από την επόμενη σαιζόν τον Απρίλη μια αίθουσα να χωράει 150 άτομα με όλες τις νόμιμες άδειες. Οπότε ξεκινήσαμε να το φτιάχνουμε. Ο τουρισμός θα ερχόταν και εκατοντάδες κοπελιές που επηγαίνανε στα χωριά λιομαζώχτρες και επαίρνανε σε απάνθρωπες συνθήκες μια οκά λάδι μεροκάματο, επαντονιάρανε τα λιόφυτα και επιάσανε τσι αργαλειούς. Και εγέμισε το χωριό όμορφα υφαντά παραδοσιακά για τον τουρισμό!\nΚαι τα κατάφερα το λοιπόν και τον Απρίλη ήταν όλα έτοιμα όπως τα θέλανε. Και είχαμε και χορευτές και εχορεύανε για αυτούς, τέσσερις άντρες και τέσσερις γυναίκες με τσι παραδοσιακές φορεσιές.Όταν ήταν στο χωριό έπαιζε ο Ψαραντώνης λύρα και έβγαινε απάνω και ήτανε σαν το Μπετόβεν απού λένε! Τότε ήταν αυστηρά τα πράματα ακόμη και δεν ήταν εύκολο να βρω κοπελιές να χορένε στα μαγαζιά. Αλλά εσκέφτηκα και βρήκα τη λύση και έβαλα το Νικηφόρο με την αδερφή του και τον Γιώργη του Δρακονικολή που είναι τώρα στη Ρόδο με την αδερφή ντου την Ελευθερία του Ροδίτη! Και πραγματικά επέτυχε η ιδέα. λύρα επαίξανε πολλοί, εκτός του Ψαραντώνη και του Νικηφόρο, έπαιξε ο Κουρκούτης, ο Μηναδομανώλης, ο Πλουσοβαγγέλης και άλλοι πολλοί!”\nΟΙ ΔΙΑΣΗΜΟΙ ΤΗΣ ΠΡΑΣΙΝΗΣ ΦΩΛΙΑΣ\n“Από το 1970 μέχρι το 1985 πραγματικά το μαγαζί ήτανε γεμάτο συνέχεια. Πούλμαν συνέχεια με τουρίστες αλλά και αυτοκίνητα με Έλληνες ερχόντουσαν εδώ. Τα μακαρόνια τσι Βαγγελιώς και το οφτό του Γιώργη και το ψωμί που φτιάχναμε και το θέλανε όλοι. Η γυναίκα μου έφτιαχνε το ψωμί, το ζύμωνε στσι δυο ξυλόφούρνους που είχαμε στο Περαχώρι του Σκουλαδονικόλα και του Κατρινοδημητράκη και εβγάναμε ψωμερές κριθαρένιες, μιγαδένιες. Θραύση έκανε εκείνο το ψωμί το θέλανε όλοι.Μάλιστα όταν έκανε ένας Γερμανός Υπουργός τα εγκαίνια του Αστεροσκοπείου στο Σκίνακα, έστειλε στο δήμο μια επιστολή που απευθυνότανε σε μένα και έλεγε για το ψωμί!\nΜια μέρα έρχεται εδώ ο δήμαρχος ο Κλάδος με τον Μάνο Χατζιδάκι ο οποίος έμεινε εδώ στα δωμάτια μερικές βραδιές. Και ήτανε τότε που ξεκινήσανε τσι εκδηλώσεις τον Αύγουστο του 1978 και εθέλανε πάνω από 100 μερίδες φαγητό κάθε μεσημέρι. Εκτός από αυτό είχα και το μαγαζί γεμάτο κάθε μέρα όλη μέρα. Τότε τροφοδοτούσαμε και το Αστεροσκοπείο του ΣκίνακαΟ Κλάδος μου έλεγε ότι ήταν για το καλό του χωριού και του λέω κάτσε δήμαρχε μα θα κάμω κουμάντο. Πολύς κόσμος. Όλους τσι πάλευα, όλους τσι περιποιούμουνε\nΜια Αμερικανίδα ήτανε φίλη με το Ρασούλη και ερχόταν και πιάναν την κιθάρα και τραγουδούσανε όλη νύχτα. Ερχόταν πολλοί καλλιτέχνες. Πολύ συχνά ο Κώστας Μουντάκης με τη γυναίκα του αλλά και ο Θανάσης ο Σκορδαλός Ο Ψαρονίκος ερχόταν με την Άννα Βίσση με τη Τζένη Καρέζη, τον Κώστα Καζάκο και κάνανε ατελείωτα γλέντια εδώ πέρα. Συχνές επισκέψεις έκανε και ο μεγάλος Έλληνας ζωγράφος Γιάννης Τσαρούχης.”\nΙΣΤΟΡΙΕΣ ΑΠΟ ΤΗΝ ΤΑΒΕΡΝΑ\n“Είχαμε ένα γκρουπ με Σουηδούς. 150 άτομα κάθε εβδομάδα. Αλλά αυτοί ήταν μαθημένοι και τα θέλανε όλα μέσα στο πρόγραμμα. Καμιά στροφή. Και εγλάκουνε απάνω και εξύπνουνα το Νικηφόρο τον Αεράκη. Αλλά ήπρεπε να μουνε και στη ταβέρνα.Και έφηνα το Νικηφόρο στο κρεββάτι με το παντελόνι και μέχρι να ρθω στη ταβέρνα αυτός εγύριζε και εξανακοιμούντουνε(σ.σ γελάει). Και εγλάκουνα πάλι και τον επέτουνα από το κρεββάτι για να ρθεί να γλεντήσει το γκρουπ των ανθρώπων! Τότεσας τον είχα χορευτή το Νικηφόρο.\nΑυτό που υπηρέτησα εγώ σε όλη μου τη ζωή είναι να μη κούσω ότι ήρθε στα Ανώγεια άνθρωπος και δεν εβρήκε να φάει. Μα γίνεται αυτό; Παράπονο από συνεργάτη μου δεν άκουσα ποτέ και για αυτό πολεμούσα συνέχεια, να μην υπάρχει παράπονο ούτε από τσι ξένους, ούτε από τσι συνοδούς τόνε.”\nΗ ΠΡΟΤΑΣΗ ΤΟΥ ΓΙΑ ΤΟΝ ΔΡΟΜΟ ΗΡΑΚΛΕΙΟ-ΑΝΩΓΕΙΑ ΑΠΟ ΤΟ 1982\n“Σε μια συνάντηση που είχαμε κάνει πολλοί φορείς κάπου στο 1982 ο τότε δήμαρχος Γιώργης Κλάδος είχε προτείνει να ζητήσουν δρόμο από τσι Σίσσες να πηγαίνει στα Βορίζια. Όταν επήρα το λόγο του είπα:”Κύριε δήμαρχε, εδώ πρέπει να δώσουμε όλες μας τις δυνάμεις να κρατήσομε το τουρισμό και να τον αυξήσουμε και να επικεντρώσουμε τη φωνή μας για το δρόμο Ηράκλειο-Ανώγεια. “Αλλά πιστεύω ότι ο Κλάδος τότε πιεζόταν από πολλές δυνάμεις και δεν έγινε κάτι και ακόμη δεν εγίνηκε!”\nΟΙ 3 Ανωγειανοί και η Μικρασιατική καταστροφή\n“Το 1920 εδώ στο Περαχώρι ήτανε 3 παλικάρια. Ο Τζαβελομύρος, ο Ντουλγκερογιώργης αδερφός του πατέρα μου και το Γκρανάκη του Σπυριδογιάννη από τσι Βρέντζηδες. Αυτοί οι τρεις ήτανε αδερφοχτοί. Σε μια από τσι πολλές παρέες απού εκάμανε είπανε να πάρει ο Ντουλγκερογιώργης την Αγάπη του Σπυριδογιάννη την κόρη. Ο αδερφοχτός δηλαδή να δώσει την αδερφή του στον αδερφοχτό ντου.Εντάξει, εντάξει και εσυμφωνήσανε. Αλλά μιας στιγμής κηρύσσεται ο πόλεμος, ο οποίος πόλεμος δεν είχε καμιά δικαιολογία για να γενεί και να χαθούνε τόσοι ανθρώποι.Και ο πατέρας μου και ο αδερφός του επήγανε στον πόλεμο. Εκεί τον βρήκε τον πατέρα μου ο αδερφός του και του πε αν σκοτωθεί να πάρει αυτός την Αγάπη, την αδερφή του φίλου του που είχαν συμφωνήσει την παντρειά. Όπως και εγίνηκε. Ο Ντουλγκερογιώργης σκοτώθηκε στη Μικρά Ασία και την Αγάπη του Σπυριδογιάννη τη πήρε ο πατέρας μου ο Γιάννης..”\nΟΙ ΑΝΩΓΕΙΑΝΟΙ ΤΟΥ ΣΗΜΕΡΑ\n“Τα παλιά χρόνια ήταν δύσκολα. Πολύ σκληρή δουλειά και για τους αγρότες και για τους κτηνοτρόφους που δεν είχανε τσι ζωοτροφές αλλά όπως σου ‘πα ότι έβγαζε χόρτο η γης. Η γυναίκα η ανωγειανή παλιά επήγαινε στη ξερολίμνη και έβγανε ασκουρδουλάκες, εγέμιζε τσουβάλια με γούλεςΟι σημερινοί νέοι ξεφεύγουνε λίγο. Κάπως πρέπει όλοι να συμμαζευτούνε. Άμα θένε οικογένεια να προσέχουν για την οικογένεια και όχι για τσι καφετέριες. Με ενοχλεί γιατί στα Πάνω Αμπέλια ήπρεπε να ΄χει 20 περβόλια ακόμη. Οι νέοι πρέπει να δουλέψουνε περισσότερο και τη γη και την οικογένεια τους. Περισσότερη δουλειά, περισσότερη συμμάζευση και πιο πολύ αγάπη για τον τόπο γιατί αυτός ο τόπος αξίζει πολλά. Ευχαριστώ όλη την Ανωγειανή κοινωνία που με αγάπησε. Εγώ δε για έναν Ανωγειανό και ο τελευταίος να είναι μπορεί να κάνω τα πάντα. Ανώγεια μου καλό χωριό. Εκεί τελειώνει όλη η ιστορία. Τα Ανώγεια δε τα βρίνεις πουθενά αλλού αλλά θένε δήμαρχους που να μη τσι νοιάζει ανέ βγούνε την επόμενη τετραετία, αλλά να λένε “θα εφαρμόσω αυτό” και ας μη βγω. Άμα η δουλειά γίνεται μόνο για τσι ψήφους τότε το χωριό δε μπορεί να πάει μπροστά όπως πρέπει.”\nΟΙ ΑΥΤΟΣΧΕΔΙΕΣ ΜΑΝΤΙΝΑΔΕΣ ΤΟΥ ΤΗΝ ΩΡΑ ΤΗΣ ΣΥΝΕΝΤΕΥΞΗΣ\nΑνώγεια μου καλό χωριό και τρεις φορές καμένο..\nΑίμα για να ‘σαι ελεύθερο έχεις πολύ χυμένο..\nΤα Ανώγεια δεν σκλαβώθηκαν ποτέ στην Ιστορία..\nΜα εκαήκαν τρεις φορές για την Ελευθερία..\nΑνώγεια μου καλό χωριό δε λέω το κακό σου..\nΓιατί πατώ το χώμα σου και πίνω το νερό σου..\nΣτα Ανώγεια εγγενήθηκα στα Ανώγεια θα ποθάνω..\nΚαι να το κάμετε και εσείς όπως εγώ θα κάνω..\nΔεκαεφτά χρονών παιδί εβρέθηκα στη μάχη..\nΚαι διώξαμε τζη τσι εχθρούς απ’του λαού τη πλάτη..\nΣαράντα μέρες χωρίς τον Ηρακλή Κεφαλογιάννη – Το Σάββατο 19 Αυγούστου στον Άγιο Γεώργιο το μνημόσυνο του\nΑύριο Σάββατο 19 Αυγούστου θα τελεστεί στον Ιερό Ναό του Αγίου Γεωργίου στα Ανώγεια το μνημόσυνο για την ανάπαυση της ψυχής του Ηρακλή Κεφαλογιάννη. Πέρασαν ήδη σαράντα μέρες από το θάνατο του, ενός ανθρώπου που τίμησε με την παρουσία και τον βίο του το χωριό, τις αξίες και τις παραδόσεις του. Έφυγε αφήνοντας πίσω του μεγάλο κενό, αλλά και διαδόχους που τιμούν και συνεχίζουν το όνομα του. Άλλωστε είναι γνωστή η συνεισφορά και η βοήθεια των παιδιών του Ηρακλή Κεφαλογιάννη, στις δράσεις και τις ανάγκες του Εργαστηρίου Γνώσης της ενορίας του Αγίου Γεωργίου, τα τελευταία δυο χρόνια, αρχικά στη μνήμη του θείου τους Νίκου Κεφαλογιάννη ή Προέδρου και στη συνέχεια για τη μνήμη του πατέρα τους.\nΟ π.Ανδρέας Κεφαλογιάννης είχε αποχαιρετήσει πριν σαράντα μέρες τον Ηρακλή Κεφαλογιάννη αναφέροντας τα εξής: “Τα Ανώγεια αποχαιρετούν σήμερα ένα άξιο συγχωριανό μας, ο οποίος σε όλη τη διάρκεια της ζωή του, από όποιο μετερίζι κι αν βρέθηκε, στήριξε και υποστήριξε τον τόπο και τους ανθρώπους του. Ήταν πιστός στην Ανωγειανή ιδέα, στα ήθη και στα έθιμα του τόπου και σε οτιδήποτε είχε σχέση με τα Ανώγεια. Φεύγει αφήνοντας πίσω του άξιους διαδόχους και εκπροσώπους στην κοινωνία των Ανωγείων και της Κρήτης. Να είσαι Ηρακλή περήφανος για αυτά τα παιδιά που αφήνεις πίσω σου… Η Εκκλησία μας εκφράζει ένα μεγάλο ευχαριστώ στα παιδιά σου Ηρακλη για την στήριξη στο πνευματικό και διδακτικό έργο της ενορίας και του Εργαστηρίου Γνώσης. Ας είναι ελαφρύ το Ανωγειανό χώμα που θα σε σκεπάζει…”\nΣτον κάτω κόσμο που θα πας σε περιμένουν όλοι..\nΑπ’ την αδερφοσύνη σου σε διαλεχτό περβόλι..\nΌλα τα αδέρφια φύγανε για αλαργεμένους τόπους..\nΜα πίσω τους αφήνουνε ξεδιαλεχτούς ανθρώπους..\nΜπορεί να φεύγει σήμερο κι η τελευταία βιόλα..\nΜα έχει ο κήπος γιασεμιά, απού μυρίζουν όλα..\nΠροκήρυξη μιας θέσης καθαρίστριας για το 1ο και 2ο Νηπιαγωγείο Ανωγείων\n1.- Η πρόσληψη θα γίνει από 1η Σεπτεμβρίου 2017 έως τη λήξη του σχολικού έτους 30-6-2018 και οι υποψήφιες θα πρέπει:\n2.- Οι ώρες απασχόλησης είναι :\n3.- Το άτομο που θα επιλεγεί θα συνάψει σύμβαση έργου από 01-9-2017 έως 30-06-2018 και η αμοιβή του,βάσει του αριθμού των αιθουσών (τρεις), θα είναι 140,50 ευρώ μικτά και 118,2ευρώ καθαρά. Στους χώρους συμπεριλαμβάνονται και οι κοινόχρηστοι χώροι καθώς και ο γύρω αύλειος χώρος.\n4- Η παραλαβή των αιτήσεων και των δικαιολογητικών, θα γίνεται στο Δημαρχείο Ανωγείων από την κ. Ειρήνη Νταγιαντά, από την Τετάρτη 16-8-2017 έως και τη Δευτέρα 21-8-2017, προσκομίζοντας τα παρακάτω δικαιολογητικά:\nΤην Δευτέρα στο Δημαρχείο η απονομή των υποτροφιών στους τρεις πρώτους των Πανελλαδικών Εξετάσεων από τον Βασίλη Δακανάλη στη μνήμη του παππού του “Βασσώ”\nH Επιτροπή παιδείας του Δήμου Ανωγείων σας προσκαλεί την Δευτέρα 21/08/2017 και ώρα 14:00 στην αίθουσα του Δημοτικού Συμβουλίου για την απονομή των υποτροφιών στους Ανωγειανούς μαθητές-τριες του Σταυράκειου Γενικού Λυκείου Ανωγείων που πρώτευσαν στις πανελλαδικές εξετάσεις στην κάθε ομάδα προσανατολισμού. Την υποτροφία που δίνεται για τρίτη συνεχή χρονιά , στην μνήμη του Βασίλη Δακανάλη ή «Βασσώ» , από τον εγγονό του Βασίλη Δακανάλη του Ιωάννη, φέτος θα λάβουν η Νταγιαντά Θηρεσία του Ιωάννη η Ανδριαδάκη Ασημένια του Αιμίλιου και ο Βρέντζος Ιωάννης του Ανδρέα\nΟ Δήμαρχος H πρόεδρος της Επιτροπής\nΜανώλης Καλλέργης Μαίρη Μπαγκέρη-Σταυρακάκη\nΤην Κυριακή στον Αϊ Γιώργη το σαρανταήμερο μνημόσυνο της Αγάπης Αεράκη-Ο αποχαιρετισμός από τα ανίψια της\nΤην ερχόμενη Κυριακή 20 Αυγούστου, θα τελεστεί στον Ιερό Ναό του Αγίου Γεωργίου το σαρανταήμερο μνημόσυνο για την ανάπαυση της ψυχής μιας σεβαστής Ανωγειανής, μιας υπέροχης παρουσίας του “Μεϊντανιού” και μιας γυναίκας γεμάτη αξιοπρέπεια, της Αγάπης Αεράκη. Η οικογένεια της καλεί συγγενείς και φίλους να παραστούν και να τιμήσουν τη μνήμη της με την παρουσία τους. Στην “Α” δημοσιεύουμε σήμερα ένα αποχαιρετιστήριο σημείωμα από της ανιψιά της Λίνα Σμπώκου, το οποίο αναφέρει τα εξής:\n“Πέρασαν 40 μέρες από τότε που έφυγε από κοντά μας, αλλά παραμένει στη σκέψη μας και την καρδιά μας. Γεννήθηκε στα Ανώγεια το 1923. Ήταν το μικρότερο παιδί του Νταρονικολή και της Στεφανίας, το γένος Σφακιανάκη. Ήταν έξι παιδιά, ένας γιος ο Νταρογιώργης και πέντε κόρες. Η Νταγιαντομανώλενα, η Ρηνάκη, η Ζουμπουλιά, η Αθηνά και η μικρότερη, η Αγάπη.Σε πολύ μικρή ηλικία χάνει τη μητέρα της και μεγαλώνοντας την προλαβαίνει ο πόλεμος και η Κατοχή. Δύσκολα χρόνια για όλους στα Ανώγεια, όμως δεν το έβαλε κάτω και υπηρέτησε στην Αντίσταση με το ΕΑΜ. Μετά το κάψιμο του χωριού παλεύει μαζί με την οικογένεια της να ξαναχτίσουν το σπίτι τους.\nΜετά το θάνατο της αδελφής της Αθηνάς, αναλαμβάνει μαζί με την Ρηνάκη και τη Ζουμπουλιά να μεγαλώσουν την κόρη της, την Αθηνά, τη μαμά μου και τη μεγάλωσαν με πολύ φροντίδα και αγάπη. Με την ίδια φροντίδα και αγάπη μεγάλωσαν το Μανόλη και εμένα. Η Ρηνάκη και η Ζουμπουλιά έφυγαν νωρίς, όμως η Αγάπη μας φρόντιζε όλα αυτά τα χρόνια σαν πραγματική γιαγιά. Θεία, θα είσαι πάντα μέσα στην καρδιά μας…\n—-Στη μνήμη της, τα ανίψια της προσέφεραν το ποσό των 100 ευρώ για τις ανάγκες του Εργαστηρίου Γνώσης της Ενορίας του Αγίου Γεωργίου και τα δωρεάν φροντιστήρια Αγγλικών σε ενήλικους, μαθητές και πρόσφυγες.\n––Η ΑΝΩΓΗ ευχαριστεί θερμά και τον Βασίλη Σμπώκο (Λουκάς του Ατζαρομάνωλα) για την προσφορά 50 ευρώ για τις ανάγκες της ηλεκτρονικής μας έκδοσης, στη μνήμη της Αγάπης Αεράκη.


Οι ξαδέρφες – Mounares\n10 Ερασιτεχνικά Πορνό από κινητό – Πακέτο 37\n10 Ερασιτεχνικά Πορνό από κινητό – Πακέτο 36\n10 Ερασιτεχνικά Πορνό από κινητό – Πακέτο 35\nΟι ξαδέρφες είναι μια ταινιά από την Sirina Entertainment με δυνατές σκηνες με πρωκτικό. Εδώ έχουμε μια κλασική περίπτωση μοντέρνας Ελληνίδας Καριερίστριας που το μόνο που έχει στο μυαλό της είναι η καριέρα της και η πούτσα. Βέβαια όλες τις περιπέτειες της, εξιστορεί με υπερηφάνεια στην αγαπημένη της εξαδέλφη..\nΚριτική από [email protected]\nΜεγάλη έκπληξη και για μένα η ταινία Οι ξαδέρφες. Και πάνω που είχε αρχίσει να με απογοητεύει η Sirina ειδικά με την τελευταία μάπα της Ντούβλη….\nΚαι η έκπληξη έχει να κάνει με την πρωταγωνίστρια. Θα τολμήσω να πω ότι είναι η καλύτερη Ελληνίδα που έχει παίξει σε τσόντα.\nΕξαιρώ την Τίνα Σπάθη η οποία ήταν (και είναι ενδεχομένως) γυναικάρα αλλά δεν είχε παίξει σε hard σκηνές (η άλλη η Κατερίνα Σπάθη – Το Mικρόφωνο της Αλίκης κλπ. – είναι της ψιλο-πλάκας).\nΣτη δράση είναι αρκετά καλή και ένα πρώτο μεγάλο συν είναι ότι στην πρώτη σκηνή παίρνει το μαύρο παρτενέρ της μόνο από κώλο. Έχει ωραία καβλιάρικη φωνή, αλλά πρέπει να καλλιεργήσει αρκετά το dirty talking με πιο αυθόρμητες, πρόστυχες και βρόμικες εκφράσεις και με πιο hardcore ύφος – όχι μόνο καβλιάρικα γελάκια, αλλά και στιλ μανιασμένης καριόλας που γαμιέται για τα καλά.\nΕπίσης χρειάζεται να τα λέει λίγο πιο καθαρά – όχι μεταξύ των λαχανιασμάτων της. Σα να μην έχει ξεπεράσει 100% τη συστολή της φαίνεται αυτό το πράμα να “πνίγει” τις ατάκες με ένα λαχάνιασμα ή με ένα επιφώνημα κάβλας. Πάντως ευτυχώς δεν υπάρχουν ξενέρωτες και επιτηδευμένες ελληναράδικες βλαχο-υπερβολές στην ταινία Οι ξαδέρφες. Αν βελτιωθεί εκεί τότε μιλάμε για εκπληκτική περίπτωση. Τώρα απλά είναι πολύ ταλαντούχα και ελπιδοφόρα.\nΚαλή είναι γενικώς η πρώτη σκηνή, με καλούτσικο πρωκτικό σεξ και υστερήσεις αυτές που είπαμε. Επίσης γίνεται λίγο μπέρδεμα με τη γλώσσα που χρησιμοποιεί η πρωταγωνίστρια. Αυτό είναι λάθος πιστεύω. Δεν έχει σημασία δηλαδή που ο πρωταγωνιστής είναι Αμερικανός και καταλαβαίνει περισσότερο τα “yeah κλπ.”, το κοινό στο οποίο απευθύνεται η ταινία είναι Έλληνες και Ελληνίδες που φτιάχνονται κυρίως με τα “σκίσε μου τον κώλο” κλπ.\nΩραίο σημείο επίσης κάποια kinky φτυσίδια που ρίχνει όταν γαμιέται και όταν φιλιέται στο στόμα με τον παρτενέρ της. Ένα λαθάκι όταν χτυπάει την κάμερα με το αριστερό της πόδι όταν γαμιέται στο τραπέζι, άλλο όταν στην ίδια στάση (αλλά και σε άλλες) φαίνονται σημάδια κυτταρίτιδας στον κώλο και όταν για αρκετό καιρό κολλάει η βελόνα στο “έτσι γάμα με”. Έχουμε επίσης και anal gape. Εκεί ήθελε καλύτερη σκηνοθεσία, καλύτερη χρήση της κάμερας (zoom) κλπ. Μείον της πρώτης σκηνής ότι δεν κλείνει με facial και ότι σε όλη τη διάρκειά της ο Sensi (ο μαύρος πορνοστάρ) έχει στύση ημιτελή και έτσι δε φαίνεται όσο σκληρό πρέπει το πρωκτικό σεξ, αλλά λίγο “μελάτο” μερικές στιγμές.\nΔεύτερη σκηνή στην ταινία “Οι ξαδέρφες” με την πρωταγωνίστρια και τους τρεις καμπαλέρος της Sirina. Βαρβάτος, Δημήτρης xxx και Ζαφείρης. Όλοι με προσόντα ικανοποιητικά και μια χαρά πηδηχταράδες. Γενικά σαν προσωπικότητες και στιλ οι δύο πρώτοι δε μου λένε και πολλά αν και είναι συμπαθείς (η προφορά του Αγγλοκύπριου Δημήτρη είναι παράξενη, αλλά όχι ενοχλητική).\nΟ Ζαφείρης όμως είναι τεράστια μορφή. Δεν είναι τόσο “πιασάρικος” όσο ο Γιατρός ή ο Γκουσκούνης παλιότερα, αλλά είναι εξαιρετικός. Οι ατάκες του είναι πολύ ιδιαίτερες και η όλη του “σκηνική παρουσία” πολύ ευχάριστη. Συνδυάζει αεράτη και συμπαθέστατη φυσική παρουσία με “ετοιμολογία” και πρωτότυπες ατάκες/λέξεις. Για παράδειγμα εκεί που τον τσιμπουκώνει στην αρχή η πρωταγωνίστρια λέει μεταξύ άλλων ένα “έτσι, απαλούτσικα” …. κάτι τέτοια τον χαρακτηρίζουν και κάνουν τη διαφορά.\nΣτα πολύ παράξενα της ταινίας Οι ξαδέρφες η χρήση προφυλακτικού μόνο στο κολπικό σεξ. Το πρωκτικό γίνεται χωρίς προφυλακτικό. Στο DP βλέπουμε την τύπισσα να γαμιέται ΜΕ καπότα από τη μπροστινή πόρτα και ΧΩΡΙΣ από την πίσω. Αυτό δεν το έχω ξαναδεί ΠΟΤΕ σε τσόντα.\nΚαι ένα δείγμα προχειρότητας: δεν αναφέρονται πουθενά τα ονόματα των πρωταγωνιστών. Ούτε στους τίτλους αρχής ούτε στο εξώφυλλο/οπισθόφυλλο του DVD Οι ξαδέρφες. Και ντάξει τους τρεις μόνιμους Έλληνες ηθοποιούς τους ξέρουμε και ο Αμερικανός έπαιζε και σε μια πρηγούμενη και τον μάθαμε. Η κοπέλα πώς λέγεται ρε παιδιά; Βαφτίστε την κάπως ναούμε ώστε ν’ αναφερόμαστε σ’ αυτή με το όνομά της!\nΑνακεφαλαιώνοντας, η πρωταγωνίστρια είναι πάρα πολύ καλή και αν βελτιωθεί κι άλλο θα μπορούμε να μιλήσουμε για εξαιρετική περίπτωση. Θέλει δουλίτσα βέβαια, αλλά φαίνεται να το ‘χει. Πολύ φοβάμαι όμως ότι ούτε καν θα την ξαναδούμε σε άλλη τσόντα. Μακάρι να διαψευστώ.\nΗ ταινία Οι ξαδέρφες με όλες τις ατέλειές της είναι μια χαρά – είναι πραγματικά η καλύτερη ελληνική τσόντα που έχω δει…\nΠαίζουν οι Άντρες: Sensi, Δημήτρης ΧΧΧ, Ζαφείρης Ντούρος, Κώστας Βαρβάτος\nΠαίζουν οι Γυναίκες: Έλλη, Κασσάνδρα\nΚατηγορία: Anal, Greek, Lesbian\nΣκηνή 1η: Sensi, Έλλη\nΣκηνή 2η: Sensi, Δημήτρης ΧΧΧ, Ζαφείρης Ντούρος, Κώστας Βαρβάτος\nDownload Οι ξαδέρφες\nGreek, Lesbian, Sensi, Sirina Entertainment, Δημήτρης Σειρηνάκης, Δημήτρης ΧΧΧ, Έλλη, Ζαφείρης Ντούρος, Κασσάνδρα, Κώστας Βαρβάτος\nPrevious articleSex in the City of Athens\nNext articleΤζούλια 2 Μαύροι


Πίκολο - Βικιπαίδεια\nΤο πίκολο  είναι ξύλινο πνευστό μουσικό όργανο. Τα κλειδιά του και οι τάπες του είναι διαταγμένα όπως και αυτά του φλάουτου, του οποίου ουσιαστικά αποτελεί μικρότερη έκδοση (πίκολο, στα ιταλικά piccolo, σημαίνει μικρός). Έχει το μισό μέγεθος από το φλάουτο και είναι μια οκτάβα ψηλότερο. Είναι κατασκευασμένο ακριβώς όπως και το φλάουτο μόνο που η χαμηλότερη νότα του είναι το ρε. Όπως και τα φλάουτα, τα πίκολο είναι φτιαγμένα από ξύλο, μέταλλο, ή είναι ξύλινα με μεταλλική κεφαλή.\nΠίκολο με 6 τάπες\nΤο πίκολο συμπεριλήφθηκε στην ορχήστρα τον 18ο-19ο αιώνα και ο πρώτος συνθέτης που το συμπεριέλαβε σε βασικό ορχηστρικό του έργο ήταν ο Μπετόβεν. Ωστόσο υποστηρίζεται ότι ο Τσαϊκόφσκι ήταν ο πρώτος συνθέτης που ανέδειξε τις πραγματικές του δυνατότητες στο έργο "ο Καρυοθραύστης". Λόγω της ομοιότητας με το φλάουτο, το πίκολο σε μια ορχήστρα παίζει συνήθως ένας από τους φλαουτίστες.\n↑ «Piccolo». The Free Dictionary By Farlex. Ανακτήθηκε στις 26 Μαΐου 2012.\nΤο πίκολο στη σελίδα των Φίλων της Κλασικής Ορχήστρας Θεσσαλονίκης.\nThe Woodwind Fingering Guide, μεγάλος, εύκολος στην πλοήγηση κατάλογος για τοποθέτηση δακτύλων στο πίκολο\nΑνακτήθηκε από "https://el.wikipedia.org/w/index.php?title=Πίκολο&oldid=8171625"\nΤελευταία επεξεργασία στις 11 Απριλίου 2020, στις 07:02\nΤελευταία τροποποίηση 07:02, 11 Απριλίου 2020.


Αιμοσφαιρίνη ούρων - Βικιπαίδεια\nΗ αιμοσφαιρίνη ούρων μαζί με την μυοσφαιρίνη και τα ερυθρά προσδιορίζεται στις βιοχημικές εξετάσεις της γενικής εξέτασης ούρων. Η αιμοσφαιρίνη είναι η βασική πρωτεΐνη του πρωτοπλάσματος των ερυθρών αιμοσφαιρίων. Αποστολή της είναι η ανταλλαγή αερίων δηλαδή η μεταφορά οξυγόνου από τους πνεύμονες στους ιστούς και διοξειδίου του άνθρακα από τους ιστούς στους πνεύμονες. Έχει ερυθρό χρώμα και σε αυτό οφείλεται το ερυθρό χρώμα των ερυθρών αιμοσφαιρίων και του αίματος γενικότερα.\nΣτα ούρα ο προσδιορισμός της αιματουρίας είναι μία από τις βασικότερες εξετάσεις της γενικής εξέτασης ούρων. Η μεγάλη αύξηση της αιμοσφαιρίνης φαίνεται και με γυμνό μάτι αφού τα ούρα βάφονται ερυθρά Η κατάσταση αυτή χαρακτηρίζεται ως εμφανής ή μακροσκοπική αιματουρία. Αντιθέτως όταν η έκκριση αιμοσφαιρίνης είναι λίγη τότε τα ούρα δεν αλλάζουν το χρώμα (αφανής ή μικροσκοπική αιματουρία). Σήμερα προσδιορίζεται με ταινία ούρων με την μέθοδο της υπεροξειδάσης.\nΠαλαιότερα η αιμοσφαιρίνη προσδιορίζονταν κυρίως με τη μέθοδο της πυραμιδόνης μέθοδος που σήμερα έχει εγκαταλειφθεί.\n1 Ανίχνευση αιμοσφαιρίνης στα ούρα\n1.1 Επισκόπηση των ούρων\n1.2 Μικροσκόπηση ιζήματος φυγοκεντρημένων ούρων\n1.3 Μέθοδος πυραμιδόνης\n1.4 Μέθοδος υπεροξειδάσης\n1.5 Αυτόματοι Αναλυτές Ούρων\nΑνίχνευση αιμοσφαιρίνης στα ούραΕπεξεργασία\nΕπισκόπηση των ούρωνΕπεξεργασία\nH παρουσία αιμοσφαιρίνης στα ούρα μπορεί να μεταβάλλει το χρώμα και την όψη των ούρων. Συγκεκριμένα στη μακροσκοπική αιματουρία τα ούρα έχουν κόκκινο ή καφέ χρώμα και μπορεί να είναι θολά ή όχι. Όταν η αιματουρία προέρχεται από το κατώτερο ουροποιητικό σύστημα τότε τα ούρα είναι ερυθρά και διαυγή. Όταν η αιματουρία προέρχεται από το νεφρό τότε τα ούρα έχουν καφέ χρώμα και είναι θολά.\nΜικροσκόπηση ιζήματος φυγοκεντρημένων ούρωνΕπεξεργασία\nΊζημα φυγοκεντρημένων ούρων τοποθετούνται σε αντικειμενοφόρο πλάκα και μικροσκοπούνται, κατά προτίμηση, σε μικροσκόπιο αντίθετης φάσης. Η παρουσία ερυθρών αιμοσφαιρίων στο ίζημα των ούρων αποδεικνύει την ύπαρξη αιμοσφαιρίνης στα ούρα. Σε αλκαλικό pH και πολύ χαμηλό βάρος τα ερυθρά αιμοσφαίρια ενδέχεται να σπάσουν οπότε υπάρχει αιμοσφαιρίνη στα ούρα χωρίς ερυθρά αιμοσφαίρια στο ίζημα.\nΜικρή ποσότητα ούρων αναδεύεται με οξικό οξύ. Τα ερυθρά σπάνε και απελευθερώνεται αιμοσφαιρίνη. Η αίμη της αιμοσφαιρίνης δρα ως υπεροξειδάση που διασπά το υπεροξείδιο του υδρογόνου (Η2Ο2) που επιστοιβάζεται κατόπιν και απελευθερώνει οξυγόνο (Ο2). Ακολουθεί η επιστοιβάδευση πυραμιδόνης η οποία αντιδρά με το οξυγόνο και σχηματίζει ιώδη δακτύλιο. Το πάχος του ιώδους δακτυλίου ορίζει και την σοβαρότητα της αιματουρίας. Το αποτέλεσμα αξιολογείται από ένα έως τέσσερις σταυρούς.\nΣε 1 - 2 ml ούρα προσθέτουμε 2 ml οξικό οξύ.\nΑνακατεύουμε και το οξικό οξύ σπάει τις κυτταρικές μεμβράνες των ερυθρών αιμοσφαιρίων.\nΚάνουμε επιστοιβάδευση πυραμιδόνης, δηλαδή προσθήκη χωρίς ανάδευση.\nΧωρίς να γίνει η παραμικρή ανακίνηση κάνουμε επιστοιβάδευση υπεροξείδιο του υδρογόνου. Επί θετικού αποτελέσματος στο σημείο επαφής πυραμιδόνης και υπεροξειδίου του υδρογόνου σχηματίζεται ιώδης δακτύλιος.\nΗ ένταση του ιώδη δακτυλίου είναι ενδεικτική για την ποσότητα της αιμοσφαιρίνης στα ούρα.\nΗ μέτρηση της αιμοσφαιρίνης στα ούρα με την μέθοδο της πυραμιδόνης\nΘετικό αποτέλεσμα πυραμιδόνης (+++)\nΑναφορά στον ασθενή\nΊχνη ελάχιστα Ασθενώς θετική\n1+ έως 2+ Θετική\n3+ έως 4+ Εντόνως θετική\nΗ μέθοδος χρησιμοποιείται στις ταινίες των ούρων. Η αίμη της αιμοσφαιρίνης ή της μυοσφαιρίνης αντιδρά με οργανικό υπεροξείδιο δρώντας ως υπεροξειδάση παράγοντας έγχρωμο προϊόν. Με την μέθοδο αυτή οι ταινίες των ούρων ανιχνεύουν αιμοσφαιρίνη, μυοσφαιρίνη και ερυθρά. Η αιμοσφαιρίνη και η μυοσφαιρίνη χρωματίζουν ομοιόμορφα ολόκληρη την αντιδραστήρια επιφάνεια ενώ τα μη αιμολυμένα ερυθροκύτταρα σχηματίζουν μικρές κουκίδες πάνω στην αντιδραστήρια επιφάνεια στα σημεία όπου έρχονται σε επαφή με αυτή.\nΑυτόματοι Αναλυτές ΟύρωνΕπεξεργασία\nΣτους αυτόματους αναλυτές ούρων ο προσδιορισμός της αιμοσφαιρίνης γίνεται με την φυσική μέθοδο της ανακλασιμετρίας. Προηγείται η αντίδραση υπεροξειδάσης το χαρακτηριστικό χρώμα της οποίας μετριέται με την μέθοδο αυτή.\nΑρσένη Α. Εξετάσεις ούρων στην εργαστηριακή διαγνωστική. Εκδόσεις Ζήτα 2003, Αθήνα.\nΙωαννίδης Ι. Κλινική Χημεία Ι: Ανάλυση Ούρων: Θεωρία. Εκδόσεις Γιαχούδη 2004, Θεσσαλονίκη.\nΙωαννίδης Ι. Κλινική Χημεία Ι: Ανάλυση Ούρων: Εργαστήριο. Εκδόσεις Γιαχούδη 2002, Θεσσαλονίκη.\nΚαρκαλούσος Π. Η χημεία των ταχυδιαγνωστικών ταινιών ούρων. ΤΕΙ Αθηνών 2009.\nΑνακτήθηκε από "https://el.wikipedia.org/w/index.php?title=Αιμοσφαιρίνη_ούρων&oldid=7332269"\nΤελευταία επεξεργασία στις 15 Δεκεμβρίου 2018, στις 16:01


Διέψευσε για Γουότφορντ ο Ρανιέρι : england365.gr\nΔιέψευσε για Γουότφορντ ο Ρανιέρι\nENGLAND365 21.05.2017 | 22.07\nΚαμία επαφή δεν έχει υπάρξει μέχρι στιγμής μεταξύ του Κλαούντιο Ρανιέρι και της Γουότφορντ σχετικά με την ανάληψη της τεχνικής ηγεσίας των «χόρνετς».\nΧωρίς τον Βάλτερ Ματσάρι θα πορευτεί την επόμενη σεζόν η Γουότφορντ, με τους διοικούντες να ψάχνουν ήδη τον επόμενο προπονητή της ομάδας. Ένα από τα ονόματα των υποψηφίων είναι και αυτό του Κλαούντιο Ρανιέρι, με τον Ιταλό τεχνικό όμως να διαψεύδει την οποιαδήποτε συζήτηση.\n«Δεν είχα επαφές, αλλά εάν είχα, δεν θα σας το έλεγα. Είμαι έκπληκτος γιατί ο Ματσάρι είναι Ιταλός, όπως και οι ιδιοκτήτες. Δεν το καταλαβαίνω, αλλά έτσι είναι το ποδόσφαιρο», δήλωσε ο Ρανιέρι, ο οποίος ήταν προσκεκλημένος στην εκπομπή Goals on Sunday του «Sky Sports».


Ανεμογκάστρι: Το ποντίκι που βρυχάται... εκλογές\nΑρχίζει να γίνεται φανερό πια ότι ο Γιώργος Παπανδρέου ετοιμάζεται για ένα ακόμη «κόλπο»: Αφού παρέδωσε τη χώρα στο ΔΝΤ, αφού ξεμπέρδεψε με τα βασικά (εργασιακά, ασφαλιστικά), αφού τελειώσει το προσεχές δίμηνο με τη θεσμοθέτηση του ξεπουλήματος κάθε έννοιας δημοσίου (περιουσία, υποδομές, κοινή ωφέλεια, υγεία, παιδεία), θα είναι έτοιμος να διεκδικήσει και πάλι την «εμπιστοσύνη» μας.\nΤο ενδεχόμενο των εκλογών μέσα στην Άνοιξη, όσο περνά ο χρόνος, μετατρέπεται σε ισχυρότατη πιθανότητα. Οι λόγοι είναι αντικειμενικοί, τους έχει συνοψίσει πρόσφατα και ο Α. Λοβέρδος λέγοντας ότι, αν στον προσεχή (Φλεβάρη) έλεγχο της τρόικας δεν πάρουμε «καλό βαθμό», τότε επιβάλλονται αποφάσεις που καμία κυβέρνηση και κανένας πολιτικός δεν θα είναι σε θέση να λάβει.\nΜε άλλα λόγια ο υπουργός σημειώνει ότι, αν τα νούμερα (έσοδα - έξοδα) δεν βγαίνουν, τότε είναι πιθανή η μη καταβολή της δόσης από το ταμείο «στήριξης».\nΣε μια τέτοια περίπτωση, προφανώς, θα ξεκινήσει μια άλλου τύπου διαχείριση του ελληνικού χρέους από τους πιστωτές, οι οποίοι θα απαιτήσουν την εξασφάλιση των κεφαλαίων τους (όσα έχουμε δανειστεί) με την αξιοποίηση κάθε διαθέσιμου δημόσιου πόρου.\nΠρέπει να σημειωθεί ότι με το μνημόνιο και τη δανειακή σύμβαση η κυβέρνηση όχι μόνο έχει υποθηκεύσει (στην ουσία) τη δημόσια περιουσία, αλλά έχει ήδη φροντίσει να θωρακίσει νομικά την ταχύρρυθμη (fast track) διαδικασία.\nΠλησιάζοντας σε ένα τέτοιο σημείο, λοιπόν, δεν είναι παράξενο να βλέπουμε ολοένα και πιο έντονα τον πρωθυπουργό Γιώργο Παπανδρέου ενδεδυμένο με τη λεοντή του ατρόμητου, πατριώτη και αποφασισμένου να συγκρουστεί με όλους και όλα (τα συμφέροντα) για το καλό του τόπου. Ο... λέων Παπανδρέου, λοιπόν, μέσα στο τελευταίο δεκαήμερο τα «έβαλε» με:\n● Τους Τούρκους, που κατέχουν παράνομα την Κύπρο και πετούν με τ' αεροπλάνα τους πάνω από κατοικημένα ελληνικά νησιά.\n● Τη Γερμανία, που δεν έχει ξεπληρώσει να ναζιστικά της χρωστούμενα στο Δίστομο\n● Τα λαμόγια του πρόσφατου παρελθόντος, υπουργούς, κομματικούς και επιχειρηματίες, που κάθονται πάνω στο μαύρο τους χρήμα βγάζοντας τη γλώσσα στο κράτος και την κοινωνία.\n● Τη γραφειοκρατία, που ταλαιπωρεί δυο χρόνια όσους βγαίνουν στη σύνταξη μέχρι να τους πληρώσει.\nΗ λεοντή είναι απαραίτητη στον Γιώργο Παπανδρέου αν θέλει να έχει μια καλή πιθανότητα να επιβιώσει πολιτικά. Όμως μάλλον ξεχνά ότι οι μεταμφιέσεις πια δεν πείθουν. Ο κόσμος γνωρίζει ότι:\n1. Στα ελληνοτουρκικά οι λεονταρισμοί ακούγονται σαν νιαουρίσματα όσο δεν τολμά να διακηρύξει ότι το Καστελόριζο ως ελληνικό έδαφος συμβάλλει στη διαμόρφωση της Αποκλειστικής Οικονομικής Ζώνης (ΑΟΖ).\n2. Δεν τολμά να θέσει στη Γερμανία το ζήτημα της ναζιστικής ληστείας με τα κατοχικά δάνεια.\n3. Το κυνήγι των πολιτικά καμένων πρώην παραγόντων της πολιτικής ζωής είναι στάχτη στα μάτια.\nΠέραν όλων τούτων, ο κόσμος μάλλον δεν τσιμπά πια με... λιοντάρια - μασκαράδες, καθώς βιώνει στο πετσί του ότι:\n● Εξαπατήθηκε προεκλογικά («λεφτά υπάρχουν»).\n● Παραδόθηκε με σχέδιο στο ΔΝΤ για να αποτελέσει το μοντέλο του μηχανισμού «διάσωσης» και την Κερκόπορτα της αμερικανικής (ΔΝΤ) επέλασης κατά της Ε.Ε.\n● Δεν υπάρχει σχέδιο διεξόδου, παρά μόνο σχέδιο εξασφάλισης των (πανω)τοκίων των πιστωτών.\n● Στενάζει στην προσπάθεια να αντιμετωπίσει τις στοιχειώδεις ανάγκες του και αδυνατεί να φροντίσει για το μέλλον της νέας γενιάς του τόπου.\nΥΓ.: Το κόλπο του Γ. Παπανδρέου (για την πολιτική του επιβίωση) μπορεί και να πετύχει. Σ’ αυτήν την περίπτωση η «επιτυχία» του δεν θα οφείλεται στη λεοντή του. Αλλά στα (κλειστά) μάτια μας...\nΕτικέτες Γιωργάκης, Δημήτρης Μυς, ToPontiki.gr\nΑνώνυμος 14 Ιανουαρίου 2011 - 1:02 μ.μ.


Συνέντευξη της Ευαγγελίας Βασιλείου :Υποψηφιας με τον συνδυασμό(Ώρα Για Δουλειά) – kastoria365 – καστορια 365\nΑρχική > Τοπικά νέα > Συνέντευξη της Ευαγγελίας Βασιλείου :Υποψηφιας με τον συνδυασμό(Ώρα Για Δουλειά)\nΣυνέντευξη της Ευαγγελίας Βασιλείου :Υποψηφιας με τον συνδυασμό(Ώρα Για Δουλειά)\nΗ Ευαγγελία Βασιλείου σε αυτές τις εκλογές είναι υποψήφια δημοτική σύμβουλος με το συνδυασμό Ώρα για δουλειά\nΤο kastoria 365 .gr μίλησε μαζί της και μας παραχώρησε μια συνέντευξη όπου μεταξύ άλλων αναφέρεται στους λόγους της συμμετοχής της στiς εκλογές και στις προτεραιότητες της\nΠοιο είναι το κίνητρο που σας οδήγησε στην απόφαση να ασχοληθείτε με την τοπική αυτοδιοίκηση;\nΣτην αρχή ήμουν πολύ επιφυλακτική και δε σας κρύβω πως δεν απάντησα αμέσως στην πρόταση να συμμετέχω στο Συνδυασμό του. Μετά από ώριμη σκέψη δέχτηκα και τον ευχαριστώ θερμά για αυτή την ευκαιρία.\nΌσο γνώριζα το κ Κορεντσίδη με ενέπνεε όλο και περισσότερο να τον ακολουθήσω και να αγωνιστώ μαζί του για το καλό του τόπου. Είναι ένας άνθρωπος πρότυπο για μένα. Με ήθος, αξιοπρέπεια και όρεξη να ακούσει τις ιδέες όλων. Συνάμα, εκεί που πρέπει παίρνει τις σωστές αποφάσεις. Το ότι ο συνδυασμός μας είναι ανεξάρτητος έπαιξε και αυτό σπουδαίο ρόλο. Πιστεύω ότι έτσι πρέπει να είναι οι Συνδυασμοί των Δημοτικών εκλογών.\nΠέρα από αυτό όμως ήθελα να ασχοληθώ με τα κοινά γιατί δεν μπορούσα να βλέπω τον τόπο που αγαπώ να πάει από το κακό στο χειρότερο.\nΓιατί με το Συνδυασμό ΩΡΑ ΓΙΑ δουλειά\nΏρα για δουλειά «γιατί αυτά που σκεφτόμουν ότι πρέπει να γίνουν για τον τόπο μας τα βρήκα σε αυτό το συνδυασμό . Πάνω απ’όλα όμως πιστεύω πως ο δήμαρχος πρέπει να έχει πρόγραμμα και σχεδιασμό και να αγαπάει τον τόπο του .Να μιλάει τη γλώσσα της αλήθειας . Να νοικοκυρέψει τον δήμο και με λίγα λόγια και πολύ δουλειά να δούμε τα επιθυμητά αποτελέσματα για την περιοχή μας.\nΤι πιστεύετε ότι χρειάζεται ο τόπος μας για να πάει μπροστά\nΟ τόπος μας για να πάει μπροστά κ Κωτσοπούλου θέλει έναν δήμαρχο να σηκώσει τα μανίκια και να δουλέψει με όρεξη, πρόγραμμα και ανιδιοτελή πρόσφορα για στους πολίτες και την κοινωνία. Να ηγηθεί με ενέργεια, δύναμη ψυχής και σωστό προγραμματισμό για να ,μπορέσουμε να ξεφύγουμε από τα μεγάλα προβλήματα που ταλανίζουν τα τελευταία χρόνια την ακριτική μας περιοχή .\nΈνας τόπος για να πάει μπροστά πρέπει ο επικεφαλής του να είναι ΚΟΝΤΑ ΣΤΟΝ ΠΟΛΙΤΗ. Να υπάρχει συνεχείς ανάπτυξη, πρόοδος και ενημέρωση των πολιτών σύμφωνα με τις ανάγκες της κοινωνίας. Κατά κάποιο τρόπο να μην υπάρχουν ατομικά συμφέροντα. Η δουλειά ενός πολιτικού είναι δύσκολη. Είναι αναγκαίο να αφήσει στο σπίτι το ΄΄ΕΓΩ΄΄ του. Να κυβερνά σύμφωνα με τα θέλω της πλειοψηφίας των Πολιτών και όχι των λίγων ή τα δικά του.\nΕτικέτα Συνέντευξη της Ευαγγελίας Βασιλείου\nΤελευταία αγωνιστική της Α’ κατηγορίας


Πίνακες ζωγραφικής για το σαλόνι ή την κρεβατοκάμαρά σας σε προσιτές τιμές. Μεγάλη ποικιλία θεμάτων. Έλληνες και ξένοι καλλιτέχνες στο γραφείο σας. Το μεγαλύτερο ηλεκτρονικό κατάστημα έργων τέχνης στην Ελλάδα. Πίνακες ζωγραφικής, αντίγραφα, ανάγλυφα λάδια, τρίπτυχα σε καμβά για το σαλόνι η την κρεβατοκάμαρα σας, μοντέρνοι και κλασσικοί.


Στις 20/2 το ΔΣ της ΕΟΠΕ | Onsports.gr\nhome ΒόλεϊΕΟΠΕΣτις 20/2 το ΔΣ της ΕΟΠΕ Κοινοποιήστε\nΣτις 20/2 το ΔΣ της ΕΟΠΕ\tΣυντάκτης: Onsports Team\nΔημοσίευση: Τετάρτη, 15 Φεβρουαρίου 2012 00.37\nΤη Δευτέρα, 20/2, θα διεξαχθεί το ΔΣ της ΕΟΠΕ.\tΤη Δευτέρα, 20 Φεβρουαρίου, στις 16:00 θα πραγματοποιηθεί στα γραφεία της Ε.Ο.ΠΕ. (ΟΑΚΑ, Μαρούσι) η 21η Συνεδρίαση του Διοικητικού Συμβουλίου της Ελληνικής Ομοσπονδίας Πετοσφαίρισης, με θέματα: 1. Επικύρωση Πρακτικών Δ.Σ. και Επιτροπών Ε.Ο.ΠΕ.2. Ενημέρωση Δ.Σ. Ε.Ο.ΠΕ.3. Γενική Συνέλευση ΕΟΠΕ4. Οικονομικά Ζητήματα5. Ζητήματα Εθνικών Ομάδων6. Ζητήματα Ανάπτυξης7. Ζητήματα Διοργανώσεων – Πρωταθλημάτων8. Ζητήματα Beach Volleyball9. Ζητήματα Επιτροπών ΕΟΠΕ10. Ζητήματα Σωματείων, Ενώσεων & Τοπικών Επιτροπών Ε.Ο.ΠΕ.11. Ζητήματα Ε.Σ.Α.Π. / ΠΑ.Σ.Α.Π. / Ο.Δ.Β.Ε. / Σ.Ε.Π.ΠΕ.12. Διεθνή Ζητήματα13. Νομικά Ζητήματα14. Διάφορα θέματα\tΚατηγορία: Βόλεϊ - ΕΟΠΕ


Home » Σπουδές » Προπτυχιακό Πρόγραμμα » Πρόγραμμα Σπουδών\nΓια να κατεβάσετε το αναλυτικό πρόγραμμα μαθημάτων ανά εξάμηνο κάντε κλικ εδώ (για το παλιό πρόγραμμα σπουδών του ΑΤΕΙΘ εδώ).\nΓια να κατεβάσετε τα περιγράμματα των μαθημάτων του προγράμματος σπουδών κάντε κλικ εδώ (για το παλιό πρόγραμμα σπουδών εδώ).\nΗ Επιστήμη και Τεχνολογία Τροφίμων απαιτεί βασικές γνώσεις σε Χημεία, Φυσική, Μαθηματικά, Βιολογία και Μικροβιολογία. Πάνω σε αυτό το υπόβαθρο, ο Επιστήμονας και Τεχνολόγος Τροφίμων αποκτά εξειδικευμένες γνώσεις στους τομείς της επιστήμης και μηχανικής τροφίμων, επεξεργασίας ειδικών κατηγοριών τροφίμων και στην βιομηχανική εφαρμογή τους.\nΕπομένως, τα μαθήματα του Προγράμματος Σπουδών (ΠΣ) διακρίνονται σε μαθήματα:\nΤα μαθήματα Γενικού Υποβάθρου αποτελούν προέκταση και εμβάθυνση των λυκειακών γνώσεων και περιλαμβάνουν μεταξύ άλλων Μαθηματικά, Χημεία, Φυσική, Βιολογία και Μικροβιολογία. Τα μαθήματα Ειδικού Υποβάθρου και Ειδίκευσης καλύπτουν το μεγαλύτερο ποσοστό των μαθημάτων του ΠΣ και είναι αυτά που χαρακτηρίζουν την ειδικότητα του Επιστήμονα και Τεχνολόγου Τροφίμων.\nΚάποια από τα μαθήματα του ΠΣ είναι Γενικών Γνώσεων συμπληρώνοντας τις επιστημονικές γνώσεις των φοιτητών σε τομείς που εφάπτονται των γνωστικών αντικειμένων του Επιστήμονα και Τεχνολόγου Τροφίμων χωρίς όμως να αποτελούν τον κορμό του ΠΣ. Τέλος, με την βοήθεια των μαθημάτων Ανάπτυξης Δεξιοτήτων οι φοιτητές και φοιτήτριες αποκτούν τις γενικές αλλά απαραίτητες δεξιότητες (σύνταξη τεχνικών εκθέσεων, οικονομοτεχνικών μελετών κλπ.) που είναι απαραίτητες τόσο για την επιτυχή ολοκλήρωση των σπουδών τους όσο και στην μετέπειτα επαγγελματική τους σταδιοδρομία.\nΩς προς το περιεχόμενό τους, τα μαθήματα καλύπτουν τις ακόλουθες επιστημονικές περιοχές: Χημεία, Βιολογία και Επιστήμες Ζωής, Μαθηματικά και Ανάλυση, Μηχανική και ΔΟΝΑ (Διοίκηση-Οικονομία-Νομοθεσία-Ανθρωπιστικές Σπουδές).\nΤα μαθήματα περιλαμβάνουν θεωρητική διδασκαλία στην αίθουσα, εργαστηριακές ασκήσεις, φροντιστήρια, σεμινάρια, επισκέψεις σε χώρους παραγωγής και εκπόνηση εργασιών με έμφαση στη μελέτη περιπτώσεων και τη συμμετοχική εργασία. Ειδική βαρύτητα δίνεται στην ανάπτυξη των προσωπικών ικανοτήτων (ανάπτυξη πρωτοβουλιών, ικανότητα επίλυσης προβλημάτων) και επικοινωνιακών ικανοτήτων του/της φοιτητή/φοιτήτριας.\nΟ συνολικός αριθμός των προσφερομένων μαθημάτων στο ΠΣ είναι 66. Τα περισσότερα από αυτά είναι υποχρεωτικά μαθήματα. Υπάρχουν όμως και μαθήματα υποχρεωτικής επιλογής (επιλογή από λίστα υποψηφίων μαθημάτων) όπως και μαθήματα ελεύθερης επιλογής (προαιρετικά). Ο ελάχιστος αριθμός μαθημάτων για την λήψη πτυχίου είναι 50. Το συνολικό πρόγραμμα καλύπτει 300 πιστωτικές μονάδες ECTS.


Καμπούλ: Μακελειό με βόμβα κρυμμένη σε ασθενοφόρο! | Stratiotikos GR - ΣΤΡΑΤΙΩΤΙΚΟΣ\nΚαμπούλ: Μακελειό με βόμβα κρυμμένη σε ασθενοφόρο!\n#ΤΟΥΛΑΧΙΣΤΟΝ 95 ΝΕΚΡΟΙ#\nΣτους 95 ανέβηκε ο αριθμος των ανθρώπων που έχασαν τη ζωή τους και στους 158 οι τραυματίες από την τρομοκρατική επίθεση στην πρωτεύουσα του Αφγανιστάν, για την οποία ανέλαβαν την ευθύνη οι Ταλιμπάν.\nΤο παγιδευμένο με ασθενοφόρο εξερράγη σε σημείο ελέγχου της αστυνομίας κοντά στο υπουργείο Εσωτερικών και σε άλλα κυβερνητικά κτίρια, καθώς και σε ξένες προεσβείες. Το Σάββατο είναι εργάσιμη ημέρα στο Αφγανιστάν και οι δρόμοι την ώρα της έκρηξης ήταν γεμάτοι κόσμο.\nΤο νεότερο απολογισμό ανακοίνωσε το αφγανικό υπουργείο Υγείας.\nΝωρίτερα,ο Μπαριαλάι Χιλάλι, διευθυντής επικοινωνίας της κυβέρνησης είχε προειδοποιήσει ότι «ο απολογισμός των θυμάτων μπορεί να αυξηθεί επειδή ορισμένοι από τους τραυματίες νοσηλεύονται σε κρίσιμη κατάσταση».\n«Πρόκειται για σφαγή», έγραψε στο Twitter η Emergency επικαλούμενη τον συντονιστή της, τον Ντέγιαν Πάνιτς.\nΗ έκρηξη σημειώθηκε μετά την επίθεση που πραγματοποιήθηκε πριν μια εβδομάδα στο ξενοδοχείο Intercontinental, κατά την οποία είχαν σκοτωθεί περισσότεροι από 20 άνθρωποι και την ευθύνη ειχαν αναλάβει και πάλι οι Ταλιμπάν.\nNo Comment to " Καμπούλ: Μακελειό με βόμβα κρυμμένη σε ασθενοφόρο! "


ΟΡΚΙΣΤΗΚΑΝ οι νέοι υπουργοί της κυβέρνησης- ΔΕΙΤΕ όλα όσα... - Star.gr\nΠΟΛΙΤΙΚΗ - ΟΙΚΟΝΟΜΙΑ Σάββατο, 5 Νοεμβρίου 2016, 13:28\nΤο μεσημέρι του Σαββάτου, λίγο μετά τις 13:00, ολοκληρώθηκε η ορκωμοσία των νέων υπουργών της κυβέρνησης ΣΥΡΙΖΑ- ΑΝΕΛ, μετά τον ανασχηματισμό της Παρασκευής.\nΤο νέο κυβερνητικό σχήμα, περιλαμβάνει 18 υπουργεία και αποτελείται από 49 μέλη, μαζί με τον πρωθυπουργό. Θρησκευτικό όρκο έδωσαν δέκα, υπουργοί, εκ των οποίων οι έξι προέρχονται από τους ΑΝΕΛ, ενώ εντύπωση προκάλεσε η απουσία του Αρχιεπισκόπου Ιερώνυμου.\nΣυγκεκριμένα, στο Ευαγγέλιο ορκίστηκαν οι Πανα��ιώτης Κουρουμπλής, Χρήστος Σπίρτζης, Γιώργος Βασιλειάδης, Λυδία Κονιόρδου Τέρενς Κουίκ, Μαρία Κόλλια Τσαρουχά, Βασίλης Κόκκαλης, Νίκος Μαυραγάνης, Κώστας Ζουράρις, Ελενα Κουντουρά.\nΑύριο αναμένεται να συνεδριάσει στο Μέγαρο Μαξίμου το νέο υπουργικό συμβούλιο, υπό την προεδρία του Αλέξη Τσίπρα, ενώ η ώρα συνεδρίασης δεν έχει ακόμη καθοριστεί.\nΟι τελετές παράδοσης και παραλαβής θα πραγματοποιηθούν τη Δευτέρα, προκειμένου να βρίσκεται το προσ��πικό στα Υπουργεία. Το Σαββατοκύριακο οι υπουργοί θα συνεργασθούν για τρέχοντα θέματα.\nΛίγο πριν τις 12:30 ξεκίνησε η προσέλευση των νέων μελών της κυβέρνησης στο Προεδρικό Μέγαρο για την καθιερωμένη ορκωμοσία.\nΠρώτος έφτασε ο νέος υπουργός Κωνσταντίνος Γαβρόγλου και ακολούθησε ο αναπληρωτής υπουργός Εξωτερικών Γιάννης Αμανατίδης, η νέα υπουργός Πολιτισμού Λυδία Κονιόρδου, ο νέος υπουργός Δικαιοσύνης Σταύρος Κοντονής και �� υπουργός Προστασίας του Πολίτη Νίκος Τόσκας.\nΈνα τέταρτο πριν ξεκινήσει η ορκωμοσία κατέφθασε και ο κ. Νίκος Παππάς που αναλαμβάνει το βαρύ χαρτοφυλάκιο του νεοσύστατου υπουργείου Ψηφιακής πολιτικής. Χωρίς σακάκι εμφανίστηκε ο νέος υφυπουργός Παιδείας Κώστας Ζουράρις.\nΟ νέος υπουργός Οικονομίας Δημήτρης Παπαδημητρίου συγκέντρωσε το μεγαλύτερο ενδιαφέρον των δημοσιογράφων, όμως, αρνήθηκε να προβεί σε δηλώσεις.\nΟ υπουργός Επικρατείας Αλέκος Φλαμπουράρης είπε ότι παλιοί και νέοι υπουργοί θα δώσουν μάχη για το κλείσιμο της 2ης αξιολόγησης.\nΑισιόδοξο μήνυμα πέρασε και ο υπουργός Εθνικής Άμυν��ς Πάνος Καμμένος λέγοντας ότι «θα έρθουν καλύτερες ημέρες».


POSEIDON HOTEL ΛΗΞΟΎΡΙ - Ληξούρι, Ελλάδα\nΓρηγορίου Λαμπράκη 41, Ληξούρι, Ελλάδα\nΤο Poseidon Hotel 2-αστέρων δέχεται τους επισκέπτες 1.8 χλμ μακριά από Παραλία Λέπεδα. Από το 2000, είναι ένα περίφημο ξενοδοχείο στο κέντρο της πόλης Ληξούρι.\nΤο κέντρο της πόλης βρίσκεται 10 λεπτά οδικώς από το κατάλυμα. Χάρη σε προβλήτα των σκαφών που είναι κοντά, το εξαιρετικό ξενοδοχείο συνδέεται καλά με άλλα μέρη της πόλης Ληξούρι.\nΌλα τα 35 μοντέρνα δωμάτια στο ξενοδοχείο Poseidon Hotel παρέχουν μίνι μπαρ, ρύθμιση κλιματισμού, καλωδιακή τηλεόραση με ταινίες κατά παραγγελία, γκαρνταρόμπα και DVD player. Τα δωμάτια διαθέτουν πλυντήριο πιάτων και ψυγείο και μπάνια με ντους, σεσουάρ και δωρεάν προϊόντα περιποίησης.\nΚάθε μέρα το πλούσιο πρωινό σερβίρεται στην τραπεζαρία. Το εστιατόριο σερβίρει πιάτα της τοπικής κουζίνας. Το μπαρ Beach προσφέρει διάφορα είδη από αναψυκτικά, καφέδες και κοκτέιλ.\nΟι επισκέπτες μπορούν να φτάσουν στο Poseidon Hotel οδικώς από το αεροδρόμιο Kefalonia Istland International σε 15 λεπτά.\nΣτην παραλία έχει μπαρ παραλίας και πετσέτες.


Στην διαδικτυακή διεύθυνση http://www.opekepe.gr/agrotemaxia.asp έχει αναρτηθεί έντυπο με συχνές ερωτήσεις και απαντήσεις που αφορούν τη διαδικασία μίσθωσης αγροτεμαχίων.\nΗ καταληκτική ημερομηνία υποβολής αίτησης μίσθωσης για τα αγροτεμάχια της 1ης ανάρτησης των Περιφερειακών Ενοτήτων Ημαθίας, Κιλκίς, Πιερίας, Σερρών και Καβάλας μεταφέρεται από την 18/11/2011 στην 30/11/2011. Αυτή η παράταση δίνεται καθώς πραγματοποιήθηκαν κάποιες επιβεβλημένες διαφοροποιήσεις στα τεμάχια της εν λόγω ανάρτησης. Επικουρικά, μεταβλήθηκε και η κατάσταση, τόσο των ήδη υποβεβλημένων οριστικών αιτήσεων, όσο και των προς υποβολή αιτήσεων που αφορούσαν τεμάχια που διαφοροποιήθηκαν, προκειμένου οι εμπλεκόμενοι ενδιαφερόμενοι να έχουν την εκ νέου δυνατότητα επιλογής άλλων τεμαχίων.\nΗ καταληκτική ημερομηνία υποβολής αίτησης μίσθωσης για τα αγροτεμάχια της 1ης ανάρτησης των Περιφερειακών Ενοτήτων Θεσσαλονίκης και Ξάνθης παραμένει η 18/11/2011. Ο διοικητικός έλεγχος των υποβεβλημένων αιτήσεων θα ξεκινήσει αμέσως μετά την παρέλευση αυτής της ημερομηνίας με στόχο εντός τριών εβδομάδων να είναι έτοιμα τα πρώτα συμβόλαια εκμίσθωσης δημόσιας γεωργικής και κτηνοτροφικής γης. Συνιστάται προσοχή στους ενδιαφερόμενους να υποβάλουν οριστική αίτηση πριν την καταληκτική ημερομηνία έτσι ώστε η αίτησή τους να εξετασθεί.


Από τον άκρατο Καπιταλισμό στον άκρατο Παραλογισμό… – Lou Read\nPosted on March 13, 2011 December 20, 2018 by Lou Read\nΑπό τον άκρατο Καπιταλισμό στον άκρατο Παραλογισμό…\nIllustration από την Juliana Salcedo\nΟ άνθρωπος είναι το πιο άγριο ζώο στον κόσμο. Ικανός για το καλύτερο μα ακόμα πιο ικανός για το χειρότερο. Διότι διαθέτει το μαζικότερο όπλο καταστροφής: το νου. Τις τελευταίες ημέρες παρακολουθούμε έναν κόσμο σουρεαλιστικό, αρρωστημένο. Έναν ξεκουρδισμένο πλανήτη που μετατοπίζει το κέντρο βάρους του όλο και περισσότερο σε λάθος σημεία και παραπαίει στην απάθεια και την ωμή βία.\nΓινόμαστε ηλεκτρονικοί «μάρτυρες», αφού τα «ζούμε» όλα μέσω μιας οθόνης, σε δολοφονίες αμάχων ακόμα και μέσα σε νοσοκομεία της Λιβύης. Μετράμε χιλιάδες νεκρούς εξαιτίας ενός ψυχοπαθούς ηγέτη που προσπαθεί απεγνωσμένα να κρατηθεί στην εξουσία. Ακούμε απειλές για αέρια μουστάρδας. Βλέπουμε με αγωνία εργοστάσια πυρηνικής ενέργειας χτισμένα σε (!) σεισμογενείς χώρες να σαρώνονται από γιγαντιαία κύματα. Ενώ την ίδια ακριβώς στιγμή παρακολουθούμε ξεδιάντροπα παιχνίδια κερδοσκοπίας, νομιμοποιημένα αφού γίνονται στο χρηματιστήριο, πάνω στα χιλιάδες πτώματα του τσουνάμι στην Ιαπωνία. Και στις ειδήσεις, καπάκι πάνω στις εικόνες της φρίκης, πέφτουν σαν σφαλιάρες στο ανίσχυρο από το σοκ κεφάλι μας ρεπορτάζ για την πτώση ή την άνοδο του γιεν ή για το πως θα επηρεάσει το αιματοκύλισμα στη βόρεια Αφρική την τιμή του πετρελαίου. Δείκτες που μετρούν λεφτά, τη στιγμή που δεν έχουν μετρηθεί ακόμα οι ψυχές που χάθηκαν.\nΤι σόι κόσμος είναι αυτός που εξισώνει την ανθρώπινη ζωή την ανεκτίμητη, τη μία και μοναδική, με τα χρήματα; Και γιατί δεν τον αλλάζουμε αφού μας κάνει και υποφέρουμε; Σε ποιον αρέσει; Και γιατί όλοι εμείς, οι πολλοί, που δεν μπορούμε να συμμεριστούμε την τρέλα των λίγων δεν κάνουμε κάτι να τους ανατρέψουμε; Απορίες πεντάχρονου, το γνωρίζω, μα δεν λένε να ξεκολλήσουν απ’ το μυαλό μου. Γιατί από τότε που ήμουν πέντε ετών μέχρι σήμερα, όσο κι αν διάβασα απάντηση δεν πήρα: Υποπτεύομαι πως δεν υπάρχει απάντηση. Όπως δυστυχώς δεν υπάρχει και νόημα σε αυτόν τον κόσμο που ζούμε. Είμαστε μυρμήγκια που πολεμάνε με χημικά, τόσο έξυπνα που κατασκευάζουμε από μόνα μας τα μπαϊγκόν που θα μας ξεκάνουν.\nΤις ημέρες αυτές επέστρεψα, ψάχνοντας απαντήσεις για όλα αυτά, στον Καλιγούλα του Καμύ: ένα αγαπημένο μου θεατρικό έργο που καταγράφει τη δουλοπρέπεια, την ανοχή και την υποκρισία των αδύναμων απέναντι στον ισχυρό, την πορεία στην τρέλα, μα πάνω απ’ όλα τη ροπή του ανθρώπου στο μηδενισμό. Γιατί τι άλλο είναι σήμερα ο μηδενισμός από την άνευ όρων παράδοσή μας σε ένα κυνικό σύστημα …αξιών που εξοστρακίζει την αληθινή μας φύση στο όνομα του κέρδους, της εξουσίας και της βολής (;) μας;\nΟρισμένα βιβλία, όπως αυτό, γίνονται πιο δυνατά με το πέρασμα του χρόνου. Μπορεί να έχουν κυκλοφορήσει δεκαετίες ή αιώνες πριν, έχουν όμως τη μαγική ιδιότητα να καταγράφουν, εξηγούν και ερμηνεύουν τη ζωή μας για πάντα. Γιατί επί της ουσίας ο άνθρωπος όσο κι αν εξελίσσεται παραμένει βαθιά μέσα του ο ίδιος: ένα πλάσμα δέσμιο των ενστίκτων. Μια υστερική μαϊμού που προσπαθεί να βουτήξει την καρύδα από τα χέρια μιας άλλης. Όσο Μπαχ κι αν ακούσουμε, ακόμα κι αν φορέσουμε τα πιο ακριβά αρώματα, χτίσουμε φουτουριστικές πόλεις, κλωνοποιήσουμε πρόβατα, κατσίκες ή κάμπιες, κι αν καταφέρουμε τελικά να μετοικίσουμε για να σωθούμε σε άλλους πλανήτες, θα είμαστε στον αιώνα τον άπαντα παράφρονες θνητοί που παριστάνουν τους Θεούς. Μωροφιλόδοξοι μέχρι τελικής πτώσης.\nΕυτυχώς μέσα στη γενικευμένη τρέλα υπάρχουν κι οι ποιητές για να φρενάρουν με τις λέξεις το ξεχαρβαλωμένο όχημα που έχουμε καβαλήσει οι υπόλοιποι και τρέχουμε, προσκυνώντας ψεύτικους θεούς και δαίμονες. Σε μια κούρσα που οδηγεί στον γκρεμό, από την οποία δεν παραιτούμαστε επ’ ουδενί, ακόμα κι αν ξέρουμε πως είναι εντελώς μάταιη.\nΣαν τους ήρωες στον Καλιγούλα του Καμύ κατρακυλάμε, δηλητηριαζόμαστε από την εξουσία μα φλερτάρουμε μαζί της σαν θαμπωμένες πεταλούδες γύρω από τη λάμπα, υποκρινόμαστε για να επιβιώσουμε, φοβόμαστε και γλείφουμε το χέρι που μας χτύπησε, θυσιάζουμε τον διπλανό προκειμένου να μην διαταράξουμε την ησυχία μας. (Οι ψύχραιμοι λένε πως δεν συμφέρει να εισβάλει η Δύση στη Λιβύη και να σταματήσει το μακελειό, γιατί αυτό θα έχει ολέθριες συνέπειες στην τιμή του πετρελαίου. Ας θυσιαστούν λοιπόν ακόμα μερικές χιλιάδες άνθρωποι για το καλό της παγκόσμιας οικονομίας).\nΤο θεατρικό έργο είναι εμπνευσμένο από ιστορικά γεγονότα. Περιγράφει τα τελευταία χρόνια της ζωής του Ρωμαίου αυτοκράτορα Γαΐου Ιουλίου Καίσαρα Αυγούστου Γερμανικού (31 Αυγούστου 12 μΧ – 24 Ιανουαρίου 41 μΧ) ή πιο γνωστού ως Καλιγούλα (παρωνύμιο που του έμεινε από την παιδική του ηλικία επειδή φορούσε στρατιωτικά σανδάλια). Γράφτηκε το 1938 και ξαναδουλεύτηκε το 1945 αλλά και το 1958. Παρόλα αυτά ερμηνεύει τον άνθρωπο με χειρουργική ακρίβεια, σαν να γράφτηκε σήμερα. Ο Καμύ, όπως διάβασα στην εισαγωγή του βιβλίου από τις εκδόσεις Κατσάνος την οποία υπογράφει ο Άγγλος θεατρολόγος Τζον Κρουίκσανκ, «δεν είχε στόχο να μελετήσει την ψυχολογία ενός ανθρωπόμορφου κτήνους αλλά να διερευνήσει τις συνέπειες της υιοθέτησης μιας μηδενιστικής στάσης». Η ιστορία δεν αφορά μόνο τον παραλογισμό του ψυχοπαθούς αυτοκράτορα, αλλά και την υποκρισία της διεφθαρμένης αυλής του και του απαθούς λαού του. Γιατί κάθε λαός έχει τον ηγέτη που του αξίζει. Κι αν δεν του αξίζει οφείλει να τον αποβάλει από τη σάρκα του σαν ξένο επιζήμιο σώμα.\nΣύμφωνα με ιστορικά στοιχεία ο Καλιγούλας, ο οποίος έγινε αυτοκράτορας στα εικοσιπέντε του χρόνια, το πρώτο διάστημα ήταν δίκαιος και προχώρησε σε μεταρρυθμίσεις που ανέβασαν τη δημοτικότητά του στα ύψη. Όμως ο αιφνίδιος θάνατος της αδερφής του Δρουσίλας, με την οποία ήταν ερωτευμένος, του άνοιξε το παράθυρο στο παράλογο. Στην πρώτη πράξη, ο Καμύ, δείχνει τον Καλιγούλα ταλαιπωρημένο να επιστρέφει στο παλάτι μετά από μια εξαντλητική αναζήτηση του φεγγαριού, δηλαδή του ανέφικτου.\nΕΛΙΚΩΝ: Καλημέρα Γάιε.\nΚΑΛΙΓΟΥΛΑΣ: (Σα να μη συμβαίνει τίποτα) Καλημέρα Ελίκων.\nΕΛΙΚΩΝ: Φαίνεσαι κουρασμένος.\nΚΑΛΙΓΟΥΛΑΣ: Περπάτησα πολύ.\nΕΛΙΚΩΝ: Ναι, έλειψες κάμποσο.\nΚΑΛΙΓΟΥΛΑΣ: Ήτανε δύσκολο να το βρω.\nΕΛΙΚΩΝ: Να βρεις τι;\nΚΑΛΙΓΟΥΛΑΣ: Αυτό που γύρευα.\nΕΛΙΚΩΝ: Τι γύρευες;\nΚΑΛΙΓΟΥΛΑΣ: (Στον ίδιο τόνο, σα να μη συμβαίνει τίποτα) Το φεγγάρι.\nΚΑΛΙΓΟΥΛΑΣ: Ναι, γύρευα το φεγγάρι.\nΕΛΙΚΩΝ: Α! (Σιωπή. Ο Ελίκων πλησιάζει τον Καλιγούλα) Για να το κάνεις τι;\nΚΑΛΙΓΟΥΛΑΣ: Να σου πω… Είναι από τα πράγματα που δεν έχω.\nΕΛΙΚΩΝ: Καταλαβαίνω. Και τώρα τα κατάφερες;\nΚΑΛΙΓΟΥΛΑΣ: Όχι, δεν μπόρεσα να το αποκτήσω.\nΕΛΙΚΩΝ: Λυπηρό αυτό.\nΚΑΛΙΓΟΥΛΑΣ: Ναι και γι’ αυτό είμαι κουρασμένος. (δεν μιλά για λίγο. Έπειτα λέει) Ελίκων!\nΕΛΙΚΩΝ: Ναι, Γάιε.\nΚΑΛΙΓΟΥΛΑΣ: Νομίζεις ότι είμαι τρελός.\nΕΛΙΚΩΝ: Το ξέρεις καλά ότι δεν σκέφτομαι ποτέ. Παραείμαι έξυπνος για να σκέφτομαι.\nΚΑΛΙΓΟΥΛΑΣ: Ναι. Τέλος πάντων! Κι όμως, τρελός δεν είμαι, και ποτέ μου δεν ήμουν περισσότερο λογικός απ’ όσο τώρα. Απλώς, αισθάνθηκα άξαφνα την ανάγκη ν’ αποκτήσω το αδύνατο. (Μένει για λίγο σιωπηλός). Τα πράγματα όπως είναι, δε μου φαίνονται ικανοποιητικά.\nΕΛΙΚΩΝ: Την άποψή σου συμμερίζονται πολλοί.\nΚΑΛΙΓΟΥΛΑΣ: Δίκιο έχεις. Παλιότερα, όμως, δεν το ήξερα. Τώρα, ξέρω. (Συνεχίζει στον ίδιο τόνο σαν να μη συμβαίνει τίποτα). Ο κόσμος αυτός όπως τον έχουν κάνει, είναι ανυπόφορος. Για τούτο κι έχω ανάγκη ν ‘ αποκτήσω το φεγγάρι, ή την ευτυχία, ή την αθανασία, κάτι που μπορεί να φαίνεται τρελό, μα που δεν είναι τούτου του κόσμου.\nΕΛΙΚΩΝ: Το επιχείρημά σου έχει συνοχή. Γενικά, όμως, δεν το φτάνουν μέχρι το τέλος του.\nΚΑΛΙΓΟΥΛΑΣ: (Σηκώνεται όρθιος, εξακολουθεί να μιλάει ήρεμα). Εδώ, πέφτεις έξω. Τίποτα δεν έχει κατορθωθεί στο παρελθόν, γιατί κανένας δεν προχωρούσε τις ιδέες του μέχρι το τέλος. Ίσως, όμως, ν΄ αρκεί να μείνεις συνεπής μέχρι το τέλος. Ξέρω τι σκέφτεσαι. Μεγάλο κακό για μια γυναίκα που πέθανε! Δεν είναι έτσι, όμως. Είναι αλήθεια, νομίζω, πως θυμάμαι να πέθανε μια γυναίκα που αγαπούσα πριν από λίγες μέρες. Τι είναι, άραγε, ο έρωτας; Μικροπράγματα. Σου ορκίζομαι ότι ο θάνατός της δεν σημαίνει τίποτα. Είναι μονάχα το δείγμα μιας αλήθειας που κάνει απαραίτητο για μένα το φεγγάρι. Είναι μια αλήθεια απλούστατη και ολοφάνερη, ίσως λιγάκι ανόητη, δυσεύρετη όμως και δυσβάσταχτη.\nΕΛΙΚΩΝ: Ποια είναι αυτή η αλήθεια;\nΚΑΛΙΓΟΥΛΑΣ: (Με μάτια στραμμένα αλλού και φωνή άχρωμη). Οι άνθρωποι πεθαίνουν, και δεν είναι ευτυχισμένοι.\nΕΛΙΚΩΝ: (Αφού μένει για λίγο αμίλητος) Ηρέμησε, Γάιε, πρόκειται για μιαν αλήθεια με την οποία συμφιλιώνονται εύκολα οι άνθρωποι . Κοίταξε μόνο γύρω σου. Δεν τους εμποδίζει αυτό ν’ απολαμβάνουν το γεύμα τους.\nΚΑΛΙΓΟΥΛΑΣ: (Αγριεύει άξαφνα). Αυτό, αποδεικνύει όλο κι όλο ότι με περιτριγυρίζει το ψέμα, ενώ εγώ θέλω να ζω μες στην αλήθεια! Και έχω τα μέσα να τους κάνω να ζήσουν μες στην αλήθεια. Γιατί ξέρω τι τους λείπει Ελίκων. Δεν έχουν γνώση και τους λείπει ένας δάσκαλος που να ξέρει για τι μιλάει.\nΕΛΙΚΩΝ: Μην προσβληθείς, Γάιε, απ’ αυτό που θα σου πω. Θα ‘πρεπε, όμως, πρώτα να ξεκουραστείς λιγάκι.\nΚΑΛΙΓΟΥΛΑΣ: (Κάθεται πάλι, και η φωνή του ξαναγίνεται ήρεμη). Αυτό δεν είναι δυνατόν, Ελίκων, αυτό δεν θα ‘ναι ποτέ πια δυνατόν.\nΚΑΛΙΓΟΥΛΑΣ: Αν κοιμηθώ, ποιος θα μου δώσει το φεγγάρι;\nΕΛΙΚΩΝ: (Αφού μένει για λίγο αμίλητος) Σωστό κι αυτό.\nΟ Καμύ, κατά τον θεατρολόγο Τζον Κρουίκσανκ, «πήρε το υλικό του κατευθείαν από το έργο του Σουητώνιου Οι Βίοι των Καισάρων (εκδ. Μορφωτικό Ίδρυμα Εθνικής Τραπέζης) και υποστήριξε ότι έμεινε πιστός στα όσα λέει ο λατίνος ιστορικός». Όμως στο θεατρικό έργο του ο Γαλλοαλγερινός νομπελίστας προσδίδει στον Καλιγούλα ένα ποιητικό υπόβαθρο που ιστορικά δεν αποδεικνύεται. Ο Καλιγούλας του Καμύ είναι ένα πλάσμα που βαδίζει στην τρέλα, αλλά γνωρίζει τι κάνει. Τιμωρεί τη μανία των αυλικών του για το χρήμα, τους εξευτελίζει για να αποδείξει την ποταπότητα των κινήτρων τους. Αυτό φαίνεται χαρακτηριστικά στην όγδοη σκηνή της πρώτης πράξης όπου ο Ταμίας του Δημόσιου Ταμείου της Αυτοκρατορίας τον πιέζει να δει τα οικονομικά στοιχεία:\nΚΑΛΙΓΟΥΛΑΣ: (Κάθεται κοντά στην Καισονία). Άκου με προσοχή. Στάδιο πρώτο: όλοι οι πατρίκιοι, όλοι οι κάτοικοι της αυτοκρατορίας που έχουν περιουσία -ανεξάρτητα από το αν η περιουσία τους είναι μικρή ή μεγάλη- οφείλουν υποχρεωτικά ν’ αποκληρώσουν τα παιδιά τους και να κάνουν διαθήκη, με την οποία θ’ αφήνουν την περιουσία τους στο κράτος.\nΤΑΜΙΑΣ: Μα, Καίσαρ…\nΚΑΛΙΓΟΥΛΑΣ: Δεν σου έδωσα ακόμα το λόγο. Ανάλογα με τις ανάγκες μας, θα θανατώνουμε αυτά τα πρόσωπα με μια σειρά που θα την εγκαθιδρύουμε αυθαίρετα. Αν χρειαστεί, θα μπορούμε να παραβιάζουμε, αυθαίρετα φυσικά, αυτή τη σειρά. Και θα κληρονομούμε εμείς.\nΚΑΙΣΙΟΝΙΑ: (Ξεφεύγει από το αγκάλιασμά του). Τί σ’ έπιασε;\nΚΑΛΙΓΟΥΛΑΣ: (Ατάραχος). Η σειρά με την οποία θα γίνουν οι εκτελέσεις, δεν έχει στην πραγματικότητα καμία σημασία. Ή μάλλον, όλες αυτές οι εκτελέσεις έχουν ίση σπουδαιότητα, πράγμα από το οποίο έπεται ότι καμιά τους δεν έχει καμία σπουδαιότητα. Εξάλλου, όλοι τους είναι εξίσου ένοχοι. Σημειώστε, ακόμα, ότι το να κλέβεις άμεσα τους πολίτες δεν είναι πιο ανήθικο από το να επιβάλλεις έμμεσους φόρους που κάνουν πιο ακριβά τα είδη πρώτης ανάγκης. Το να κυβερνάς, σημαίνει να κλέβεις -κι αυτό το ξέρει όλος ο κόσμος. Σημασία, όμως, έχει ο τρόπος που το κάνεις. Εγώ, σκοπεύω να κλέβω ανοιχτά. Κι αυτό θα σας ξυπνήσει λιγάκι. (Στον ταμία, επιτακτικά). Θα εκτελέσεις αμέσως χωρίς χρονοτριβή, τις διαταγές αυτές. Τις διαθήκες θα τις υπογράψουν απόψε οι κάτοικοι της Ρώμης, ενώ οι κάτοικοι των πιο μακρινών επαρχιών έχουν ενός μηνός διορία. Στείλε αμέσως τους κήρυκες…\nΤΑΜΙΑΣ: Καίσαρ, δεν παίρνεις υπόψη σου…\nΚΑΛΙΓΟΥΛΑΣ: Άνοιξε καλά τ΄αυτιά σου, ηλίθιε. Αν είναι σπουδαίο το Δημόσιο Ταμείο, τότε δεν είναι σπουδαία η ανθρώπινη ζωή. Αυτό είναι ξεκάθαρο. Όλοι όσοι σκέφτονται σαν κι εσένα πρέπει να δεχτούν για πειστικό αυτό το επιχείρημα, και να υπολογίζουν τη ζωή τους σαν ένα τίποτα εφόσον μετράνε την περιουσία τους για το παν. Στο μεταξύ, εγώ έχω πάρει την απόφαση να είμαι λογικός και, αφού κατέχω την εξουσία, θα δείτε τι θα σας κοστίσει η λογική. Θα εξολοθρεύσω τόσο εκείνους που αντιφάσκουν, όσο και τις αντιφάσεις τις ίδιες. Και θ’ αρχίσω από σένα αν χρειαστεί.\nΤΑΜΙΑΣ: Καίσαρ, σου ορκίζομαι ότι μπορείς να βασίζεσαι στην καλή μου θέληση.\nΚΑΛΙΓΟΥΛΑΣ: Και συ στη δική μου, να είσαι απόλυτα σίγουρος. Απόδειξη γι αυτό είναι το ότι δέχτηκα την άποψή σου, και σκέφτομαι πώς να ωφελήσω το Δημόσιο Ταμείο. Κοντολογίς, πρέπει να μου πεις «ευχαριστώ» γιατί μπαίνω στο δικό σου παιχνίδι και παίζω με τα δικά σου χαρτιά. (Σωπαίνει για λίγο, και εξακολουθεί ήρεμα). Εξάλλου, το σχέδιό μου, εξαιτίας της απλότητάς του, μπορεί να θεωρηθεί μεγαλοφυές – πράγμα που κλείνει τη συζήτηση. Σου δίνω τρία δευτερόλεπτα για να χαθείς από τα μάτια μου. Ένα… (ο ταμίας φεύγει τρέχοντας).\nΣτην πραγματικότητα, όμως τα γεγονότα δεν ήταν καθόλου έτσι, τουλάχιστον όχι ως προς το λόγο για τον οποίο συνέβαιναν. Τα κίνητρα του αληθινού Καλιγούλα δεν ήταν ιδεολογικά, όπως αυτά του ήρωα του Καμύ, ο οποίος προσπάθησε να εφαρμόσει στην αυτοκρατορία του το μηδενισμό ως απάντηση στην υποκρισία και τον παραλογισμό του κόσμου. Σύμφωνα με ιστορικά στοιχεία, ο αληθινός Καλιγούλας απλά ήταν ένας ψυχοπαθής, φρικτά παραδόπιστος και διεφθαρμένος άνθρωπος που δυστυχώς βρέθηκε στο τιμόνι μιας αυτοκρατορίας ελέγχοντας τις τύχες εκατομμυρίων υπηκόων: Λέγεται, ότι έτρεχε αλαλάζοντας μέσα στους διαδρόμους του παλατιού κάθε φορά που έπεφτε ένας κεραυνός και ζητούσε σε όποιον έβλεπε μπροστά του να τον σώσει. Ή ότι κυλιόταν γυμνός πάνω σε χρυσά νομίσματα, σκότωνε χωρίς λόγο επειδή απλά του περνούσε η ιδέα ότι κάποιος μπορεί να τον υπονόμευε, συμμετείχε σε σεξουαλικά όργια ακόμα και με τις αδερφές του, απαιτούσε από τους Πατρίκιους (ευγενείς της Ρωμαϊκής Αυτοκρατορίας) να του κληροδοτούν την περιουσία τους, τους εξευτέλιζε βάζοντάς τους να κάθονται στα τέσσερα σαν τραπεζάκι για να ακουμπήσει το πιάτο του πάνω στην πλάτη τους, τους έβαζε να τρέχουν πίσω από το άρμα του, βασάνιζε τα παιδιά τους και τους ανάγκαζε να κοιτούν.\nΔιεστραμμένες, άρρωστες προσωπικότητες σαν τον Καλιγούλα έχουν περάσει πολλές από την ιστορία του κόσμου. Με άλλοθι ότι οραματίζονται ένα αύριο καλύτερο ή ότι θέλουν να σώσουν το λαό τους: πατούν τη σκανδάλη και πυροβολούν ακόμα και εναντίον όσων τάχα προστατεύουν.\nΜικροί Καλιγούλες όμως, περνάνε καθημερινά κι από τις ζωές όλων μας μέσα σε εταιρείες, σε οικογένειες, σε μικρο-ομάδες: οπουδήποτε υπάρχει ένα σύστημα αξιών που παρέχει εξουσία σε έναν άνθρωπο. Εξουσία που διαφθείρει. Η οποία εύκολα ξετρυπώνει μέσα στον καθέναν έναν Καλιγούλα. Όμως όπου υπάρχει ένας Καλιγούλας υπάρχει και το αντίστοιχο εύφορο έδαφος για να φυτρώσει: όλοι εμείς που ανεχόμαστε τους Καλιγούλες ή όλοι αυτοί που ανέχονται εμάς όταν ξυπνά μέσα μας η εξουσιομανία. It takes two to tango… Ο σαδιστής δεν θα υπήρχε χωρίς τον μαζοχιστή.\nΌταν πρόκειται δε για πιο μαζικό επίπεδο, στην κοινωνία, ακόμα πιο εύκολα γιγαντώνεται το τέρας.\nΟ Καλιγούλας της εποχής μας είναι το χρήμα. Η αυτοκρατορία μας είναι το διεθνές οικονομικό μας σύστημα. Οι Πατρίκιοι είναι οι διεφθαρμένοι πολιτικοί μας και οι διαπλοκές τους με επιχειρηματίες-αρπαχτικά. Και όλοι εμείς οι στυλοβάτες που στηρίζουμε το οικοδόμημα που έχουν φτιάξει στις πλάτες μας. Σύγχρονοι δούλοι, δέσμιοι των χρεών μας στις τράπεζες, στα καταναλωτικά δάνεια για να αγοράσουμε καφετιέρα που φτιάχνει ιταλικό εσπρέσο, στα διακοποδάνεια για να πάμε στις Μαλδίβες με δανεικά. Θύματα του Καλιγούλα, τον οποίο προσκυνάμε κι ας μην είναι αληθινός Θεός, αλλά χάρτινος. Κι αυτό, δεν λέγεται από καιρό Καπιταλισμός, αλλά άκρατος Παραλογισμός. Τον οποίο υπηρετούμε με μανία. Ας μη ζητάμε λοιπόν και τα ρέστα, γιατί κατά βάθος τρέμουμε, σαν τους ήρωες του Καμύ, να μην χάσουμε αυτή την τρέλα, ακόμα κι αν υποφέρουμε από τα βασανιστήρια της.\n2 Replies to “Από τον άκρατο Καπιταλισμό στον άκρατο Παραλογισμό…”\nΚαλιγούλες γύρω μας παντού…Μικρά ποταπά ανθρωπάκια που μισούν τον εαυτό τους και το χειρότερο, τους κάνει κακό η καλοσύνη…Πιο πολύ με τρομάζει ότι είναι απίστευτα πολλοί οι “κανονικοί' άνθρωποι που με την πρώτη ευκαιρία μετατρέπονται σε αιμοδιψή κτήνη. Συγχαρητήρια για την ανάλυσή σου. Α.Γ.\nΑ.Γ. σας ευχαριστώ πολύ! Έχετε απόλυτο δίκιο. Όμως σε έναν κυνικό κόσμο που αποκτηνώνεται διαρκώς, υπάρχουν ευτυχώς και καλοί άνθρωποι, με ήθος, παιδεία και αρχές που καταφέρνουν να τιθασεύσουν τον πιο κακό τους εαυτό και να συμμαχήσουν με τον καλύτερο. Ας πιούμε στην υγεία τους! 🙂\nPrevious PostPrevious Το βιβλίο αυτό δεν έγινε ταινία, αλλά Video Game…\nNext PostNext Βιβλία που ταξιδεύουν από χέρι σε χέρι…


Νεκρό βρέφος στις Σέρρες: Συνελήφθησαν δυο συγγενείς και μια ανήλικη\nΑρχική σελίδαΝεκρό βρέφος στις Σέρρες: Συνελήφθησαν δυο συγγενείς και μια ανήλικη\nΜια ανείπωτη τραγωδία έχει συγκλονίσει από το πρωί το πανελλήνιο καθώς ένα βρέφος εντοπίστηκε νεκρό μέσα σε αρδευτικό κανάλι στην Ηράκλεια Σερρών. Όπως έγινε γνωστό πριν από λίγο, η αστυνομία προχώρησε σε συλλήψεις για την υπόθεση.\nΣυγκεκριμένα, συνελήφθησαν από την αστυνομία δύο συγγενικά πρόσωπα του μόλις ενός έτους βρέφους και μια ανήλικη. Σύμφωνα με την τοπική ιστοσελίδα thestival.gr πρόκειται για τον θείο και τον παππού του άτυχου βρέφους ενώ η ανήλικη δε φαίνεται να έχει συγγενική σχέση. Για την υπόθεση σχηματίζεται δικογραφία κακουργηματικού χαρακτήρα, για το αδίκημα της έκθεσης ανηλίκου.\nΗ εξαφάνιση του βρέφους δηλώθηκε τα ξημερώματα στο Αστυνομικό Τμήμα Ηράκλειας από συγγενικό του πρόσωπο και ύστερα από έρευνες εντοπίστηκε νεκρό, νωρίς το πρωί, μέσα σε αρδευτικό κανάλι, σε κοντινή απόσταση από το σπίτι όπου διέμενε. Αμέσως διακομίσθηκε σε νοσοκομείο της περιοχής, όπου διαπιστώθηκε ο θάνατος του.\nΑπό το Αστυνομικό Τμήμα Ηράκλειας που διενεργεί την προανάκριση, παραγγέλθηκε νεκροψία - νεκροτομή, ενώ οι συλληφθέντες οδηγούνται στον Εισαγγελέα Πρωτοδικών Σερρών.


17.12.2014 23:14 Οι Έλληνες είναι οι πλέον απαισιόδοξοι Ευρωπαίοι για τις προοπτικές της οικονομίας και του νοικοκυριού τους, σύμφωνα με την έρευνα του Ευρωβαρομέτρου που πραγματοποιήθηκε στα κράτη-μέλη της Ε.Ε. τον Νοέμβριο, για λογαριασμό της Ευρωπαϊκής Επιτροπής. Ο βαθμός απαισιοδοξίας των Ελλήνων παρουσιάζει επιδείνωση, σε σχέση με την προηγούμενη που διεξήχθη τον Ιούνιο.\nΑναλυτικότερα, 75% των Ελλήνων και 32% των Ευρωπαίων χαρακτηρίζουν «κακή έως πολύ κακή» την κατάσταση του νοικοκυριού τους και είναι χαρακτηριστικό ότι σε σχέση με το προηγούμενο Ευρωβαρόμετρο (του Ιουνίου) οι αρνητικές απαντήσεις στην Ελλάδα αυξήθηκαν κατά 8% και στην Ε.Ε. κατά 1%. Σχετικά με την απασχόληση, 98% των Ελλήνων (αμετάβλητο σε σχέση με το προηγούμενο Ευρωβαρόμετρο), χαρακτηρίζουν την κατάσταση «κακή». Οι Έλληνες χαρακτηρίζουν «κακή» την επαγγελματική κατάστασή τους, σε ποσοστό 53% (+5%), ενώ 25% (-5%) εμφανίζονται ικανοποιημένοι. Στην ερώτηση σε ποια κατεύθυνση κινείται η χώρα, 77% (+7%) απάντησαν ότι η Ελλάδα ακολουθεί λάθος δρόμο, ενώ μόνο 10% (-5%) πιστεύουν ότι κινείται στη σωστή κατεύθυνση. Σε ερώτηση για το πώς προβλέπουν την κατάσταση της οικονομίας τους επόμενους 12 μήνες, 14% (-3 μονάδες από την τελευταία δημοσκόπηση) θεωρούν ότι θα είναι καλύτερη, ενώ 55% (+6% μονάδες) υποστηρίζουν το αντίθετο.\nΌσον αφορά την απασχόληση το επόμενο έτος, 14% (-2%) προβλέπουν βελτίωση και 57% (+6%) επιδείνωση της κατάστασης. Ιεραρχώντας τα δύο σημαντικότερα προβλήματα που αντιμετωπίζει η χώρα σήμερα, οι Έλληνες σε ποσοστό 60% κατατάσσουν πρώτη την ανεργία και στη συνέχεια με 46% την οικονομία.